id
int64 0
1.5k
| title
large_stringlengths 2
103
| description
large_stringlengths 0
2.28k
⌀ | authors
large listlengths 1
28
| proofreaders
large listlengths 1
5
⌀ | date
large_stringdate 2001-01-01 00:00:00
2025-09-09 00:00:00
| date-precision
large_stringclasses 4
values | tags
large listlengths 1
20
⌀ | original
dict | license
large_stringclasses 34
values | sources
large listlengths 1
23
⌀ | archives
large listlengths 1
4
⌀ | preprocessing
large_stringclasses 93
values | accessibility-notes
large_stringclasses 3
values | notes
large_stringclasses 77
values | text
large_stringlengths 0
955k
|
|---|---|---|---|---|---|---|---|---|---|---|---|---|---|---|---|
207
|
LWIAY taso ona li kepeken toki pona
|
bull
|
[
"G4J"
] | null |
2020-09-19
|
day
|
[
"translation",
"derivative",
"music",
"lwiay",
"youtube"
] |
{
"title": "LWIAY theme song",
"authors": [
"PewDiePie",
"DayByDave"
]
}
| null |
[
"https://www.youtube.com/watch?v=T2ifBOZC620"
] | null | null | null | null |
o pana e sitelen sina tawa mi.
mi lukin e ona lon tenpo kama LWIAY.
|
208
|
toki pi tenpo pana
| null |
[
"mute to"
] | null |
2020-09-20
|
day
|
[
"original",
"music",
"vocals",
"ambient"
] | null | null |
[
"https://www.youtube.com/watch?v=4YUvS1vutOM"
] | null | null | null | null |
mi toki e tenpo ni: telo li laso li,
suno e jan ale kepeken suno laso.
lon tenpo ni la, waso, li kepeken toki,
li tawa lon nasin, li noka taso.
mi toki e tenpo ni: ona li lon ala:
tenpo ni la, ken la, ale li pona.
mi sona e: tenpo kama la sina ken
pali e tenpo ni alu sina sona.
|
209
|
sina taso
| null |
[
"kala pona Tonyu"
] | null |
2020-09-20
|
day
|
[
"original",
"music",
"lyrics",
"album track"
] | null | null |
[
"https://www.youtube.com/watch?v=CA8IDSsdj_Y",
"https://soundcloud.com/kala-pona/sina-taso",
"https://open.spotify.com/track/58oeR88mUK3V2Pta6CFecn"
] | null |
Section headers are wrapped inside square brackets.
| null | null |
[musi #1]
telo tan oko li lon
mi sona ala e sina
lon tenpo ni
seme li lon
sina wile ala e mi la
o pali ala e nasa
o toki e wile sina
[kama sike]
mi sona ala e sina lon tenpo ni
oko sina li lukin ante tan tenpo pini
mi sona ala e nasin pi toki tawa sina
awen la ni li pilin mi
[sike]
sina taso li sona e nasin
sina taso li ken lawa e mi
ni li nasin lon
ni li pilin mi
taso mi sona ala e tan
sina sona ala sona e wile suli mi
tawa tenpo pona pini
taso awen la
sewi li lon ala
seme li kama mi? mi olin
[musi #2]
mi lukin tawa tenpo lili
mi wile ala akesi
lon pilin mi
poki nasa li lon poka mi
telo li lon ala lon insa ona?
nasin seme li pona li ken weka
[kama sike]
mi sona ala e sina lon tenpo ni
oko sina li lukin ante tan tenpo pini
mi sona ala e nasin pi toki tawa sina
awen la ni li pilin mi
[ante]
o sona e ni
ni li wile mi
mi sona ala e nasin
olin li awen
ona li ken ala weka
tan lawa mi
tan pilin mi
[sike]
sina taso li sona e nasin
sina taso li ken lawa e mi
ni li nasin lon
ni li pilin mi
taso mi sona ala e tan
sina sona ala sona e wile suli mi
tawa tenpo pona pini
taso awen la
sewi li lon ala
seme li kama mi? mi olin
|
210
|
o tawa noka
| null |
[
"kala pona Tonyu"
] | null |
2020-09-20
|
day
|
[
"original",
"music",
"lyrics",
"album track"
] | null | null |
[
"https://www.youtube.com/watch?v=_MIMQeX_-uc",
"https://soundcloud.com/kala-pona/o-tawa-noka",
"https://open.spotify.com/track/4PUtEufP32ZLu5b7H2Rrsz",
"https://open.spotify.com/track/3MTxQ1ri4NOdmkO0wIhCRp"
] | null |
Section headers are wrapped inside square brackets.
| null | null |
[musi #1]
tenpo mute la mi lukin
ala e sina
mi wile sona e ni: sina
awen pona anu seme?
[kama sike]
o toki tawa mi
sina wile e seme?
mi lanpan e ona
ale li tawa sina
ale li tan sina
mi wile e ni:
[sike]
o tawa noka lon poka mi
lon poka tomo suwi
tomo pi tu mi
o sitelen e toki suwi
e lon sina mi
o tawa ala tan poka mi
mi tu li
ken ala ken
awen lon ale
o sitelen e lon sina mi
o awen e ni
[musi #2]
sina toki e ni: sina awen pilin pona
mi ken pilin e suno wawa tan sina
sina sama ala jan ante, sina jan anu seme a?
mi sona ala e jan sama sina lon tenpo ale
[kama sike]
o toki tawa mi
sina wile e seme?
mi lanpan e ona
ale li tawa sina
ale li tan sina
o sona e ni
[sike]
o tawa noka lon poka mi
lon poka tomo suwi
tomo pi tu mi
o sitelen e toki suwi
e lon sina mi
o tawa ala tan poka mi
mi tu li
ken ala ken
awen lon ale
o sitelen e lon sina mi
o awen e ni
[ante]
sina wile e mun la
mi lanpan e ona
sina wile e suno la
mi pana e ona
taso sina toki e ni:
sina wile e olin mi
mi toki e ni:
[sike]
o tawa noka lon poka mi
mi toki tawa sina e
olin suli mi
mi wile sitelen e toki suwi
e lon sina mi
o tawa ala tan poka mi
mi wile lon poka sina
li awen lon ale
mi wile sitelen e lon sina mi
sina olin mi
|
211
|
kule olin
| null |
[
"kala pona Tonyu"
] | null |
2020-09-20
|
day
|
[
"original",
"music",
"lyrics",
"album track"
] | null | null |
[
"https://www.youtube.com/watch?v=ArGaIGXJCZE",
"https://soundcloud.com/kala-pona/kule-olin",
"https://open.spotify.com/track/1NVE7FcE67aaFzH7toDjk5"
] | null |
Section headers are wrapped inside square brackets.
| null | null |
[musi #1]
telo tan sewi
ona li laso
mi lukin e sina
lon walo lili
pimeja lete
li awen seli
lon tu mi
olin kapesi
[sike]
sina kule olin
laso kasi en kapesi
kule suno lon sewi li jelo loje
oko sina li
sama linja kule
mi ken lukin e walo ale
kule olin
sina kule olin
[musi #2]
kon sama waso
ona li jelo
ni li nasin lon pi
tenpo pini
sike en leko
ale li walo
li kama pimeja taso
[sike]
sina kule olin
laso kasi en kapesi
kule suno lon sewi li jelo loje
oko sina li
sama linja kule
mi ken lukin e walo ale
kule olin
sina kule olin
[ante]
o kama sin
ni li wile mi
o pana e kule tawa mi
lon weka sina la
ale li walo taso
ni li monsuta e mi
[sike]
sina kule olin
laso kasi en kapesi
kule suno lon sewi li jelo loje
oko sina li
sama linja kule
mi ken lukin e walo ale
kule olin
sina kule olin
|
213
|
o lape
| null |
[
"kala pona Tonyu"
] | null |
2020-09-26
|
day
|
[
"original",
"music",
"lyrics"
] | null | null |
[
"https://www.youtube.com/watch?v=n1Zc7YQixL8",
"https://www.youtube.com/watch?v=k1_Uys7SNlg",
"https://www.youtube.com/playlist?list=PLaRjp1CZwGVRg6DeaO7kLNZsPk2h0zsMy",
"https://soundcloud.com/kala-pona/o-lape",
"https://soundcloud.com/kala-pona/o-lape-extended",
"https://open.spotify.com/track/4vCUiOujaxRnpIxnwjIBw3",
"https://open.spotify.com/track/2cNbYvSRv4Ov23o575I45C",
"https://www.youtube.com/playlist?list=OLAK5uy_nbTTsNjV9XPhEK3j3oFytc2G0qExqL56g",
"https://www.youtube.com/watch?v=HngsPrnlG7U",
"https://www.youtube.com/watch?v=SeSNgWu1yNA",
"https://seka.pona.la/w/8aiASAdAWF8iCjR2WnbhhB"
] | null |
Section headers are wrapped inside square brackets.
| null | null |
[sike]
o lape, o lape
ale li pona tawa sina
o lape, lape suwi
tenpo kama la ale li pona
[musi #1]
tenpo suno kama la
ike li weka
waso lili suwi li kon
tenpo suno kama la
ale li pona
kasi kule mute li lon
[sike]
o lape, o lape
ale li pona tawa sina
o lape, lape suwi
tenpo kama la ale li pona
[musi #2]
tenpo suno kama la
pimeja li awen kin
pimeja li monsuta ala
tenpo suno kama la
walo li kama sin
ale li pona tawa sina
[sike]
o lape, o lape
sina kama la ala li ike
o lape, lon supa lape
lape suwi, omekapona
|
215
|
ma pona pi toki pona
| null |
[
"kala pona Tonyu"
] | null |
2020-10-05
|
day
|
[
"original",
"poetry",
"story"
] | null | null |
[
"https://discord.com/channels/301377942062366741/340307145373253642/762572218173095946"
] | null | null | null | null |
ma pona pi toki pona
tomo sin.
sitelen mute li kama tawa oko sina sama telo. sitelen lili, suli, nimi mute.
tenpo la nimi li lon sona sina. tenpo la ona li sama nimi ante, sama nimi ale. sina sona e ni sama nimi sina. sina ken toki e ni sama ijo ale.
tenpo la nimi mute li sin tawa sina, li ante mute - li awen kama tan uta pi jan ante sama nimi ale, li sama nimi pi sona sina tawa ona.
sina pilin nasa lili. nimi ni li seme? tawa ante la, nimi ni li namako ala. kon ona li lon ala sina.
tenpo la nimi nasa ni li kama tawa lawa sina. tenpo la nimi nasa ni li open pona tawa uta sina, li pilin namako ala. tenpo la toki sina li kama nimi sin mute.
tenpo la sina ante e nimi sina tawa nimi nasa ni. tenpo la sina lukin e kama pi nimi sin tan jan, e lon pi musi sin, e kama pi jan sin.
tenpo la jan li kama jan pona tawa sina. tenpo la tomo li kama tomo pona, li kama tomo lon, tawa sina. tenpo la nimi nasa sin li kama nimi sina.
tenpo la sina lukin e nimi pi tomo ni, li pilin olin.
tenpo la sina pali e nimi sin.
|
216
|
musi pi jan lawa moli (rules of chess)
| null |
[
"jan Lentan"
] | null |
2020-10-05
|
day
| null | null |
MIT OR CC-BY-SA-3.0 OR CC-BY-SA-4.0
|
[
"https://lipu-sona.pona.la/lentan/chess"
] | null |
Removed soft linebreaks.
| null |
Removed English translation in HTML comments.
|
musi pi jan lawa moli
musi pi jan lawa moli li musi supa.
jan tu li utala kepeken musi ni tawa ni: ona li wile anpa e ijo musi "jan lawa" pi jan ante.
supa musi
supa musi li jo e nasin 8 tan monsi tawa sinpin. sin la, ona li jo e nasin poka 8 tan poka tawa poka ante. nasin en nasin poka li kama wan la, ma li lon. tan ni, ma 64 li lon.
nasin wan li jo e ma 8. nanpa ona li sama nanpa pi nasin poka ona. tan ni, "ma #3 pi nasin #2" li ma ni: ona li lon nasin #2, ona li lon nasin poka #3.
o lukin noka e sitelen pi musi supa:
poka pi jan musi pimeja
-- +--+--+--+--+--+--+--+--+
nasin ^ | | | | | | | | | nasin nanpa luka tu wan (8)
sinpin | +--+--+--+--+--+--+--+--+
| | | | | | | | | | nasin nanpa luka tu (7)
(tawa | +--+--+--+--+--+--+--+--+
jan | | | | | | | | | |
musi | +--+--+--+--+--+--+--+--+
walo) | | | | | | | | | |
| +--+--+--+--+--+--+--+--+
| | | | | | | | | | ...
| +--+--+--+--+--+--+--+--+
| | | | | | | | | | ...
| +--+--+--+--+--+--+--+--+
| | | | | | | | | | nasin nanpa tu (2)
nasin | +--+--+--+--+--+--+--+--+
monsi V | | | | | | | | | nasin nanpa wan (1)
-- +--+--+--+--+--+--+--+--+
^ poka pi jan ^
| musi walo |
| |
nasin poka nanpa wan nasin poka nanpa luka tu wan
nasin "monsi" li nasin tawa poka pi jan musi sama. nasin "sinpin" li nasin tawa poka pi jan musi ante.
ma li kule walo, li kule pimeja. nasin kule pi ma li ni:
ma #1 pi nasin #1 li pimeja. ma li lon poka pi ma pimeja la, ona li walo. ma li lon poka pi ma walo la, ona li pimeja.
nasin ante la, ma li lon sinpin anu monsi pi ma pimeja la, ona li walo. ma li lon sinpin anu monsi pi ma walo la, ona li pimeja.
+--+--+--+--+--+--+--+--+
|XX| |XX| |XX| |XX| |
+--+--+--+--+--+--+--+--+
| |XX| |XX| |XX| |XX|
+--+--+--+--+--+--+--+--+
|XX| |XX| |XX| |XX| |
+--+--+--+--+--+--+--+--+
| |XX| |XX| |XX| |XX|
+--+--+--+--+--+--+--+--+
|XX| |XX| |XX| |XX| |
+--+--+--+--+--+--+--+--+
| |XX| |XX| |XX| |XX|
+--+--+--+--+--+--+--+--+
|XX| |XX| |XX| |XX| |
+--+--+--+--+--+--+--+--+
| |XX| |XX| |XX| |XX|
+--+--+--+--+--+--+--+--+
sitelen ni la, ma mute li jo e sitelen "XX". ma ni li walo.
ijo musi en tawa ona
jan wan li kama jan musi walo. jan ante li kama jan musi pimeja.
jan musi li jo e ijo musi ona pi kule sama.
ijo musi ni li jan utala luka tu wan, li jan utala lon soweli tawa tu, li soweli suli utala tu, li tomo kiwen tawa tu, li jan lawa meli wan, li jan lawa wan.
musi open la, tenpo walo li lon.
tenpo walo la, jan musi walo li ken tawa e ijo musi. ona li pini tawa e musi ijo la, tenpo pimeja li lon.
tenpo pimeja la, jan musi pimeja li ken tawa e ijo musi. ona li pini tawa e musi ijo la, tenpo walo li lon.
jan musi li ken tawa e ijo musi lon tenpo ona taso.
jan musi li ken tawa e ijo musi pi kule sama.
jan musi li ken tawa e ijo musi wan taso.
jan musi li ken tawa e ijo musi la, jan musi ken ala tawa ala e ijo musi.
jan musi li ken tawa e ijo musi kepeken nasin pi ijo musi ni taso.
ijo musi li ken ala tawa ma ni: ijo musi pi kule sama li lon ona.
ijo musi li ken anpa e ijo musi pi kule ante. ni la, ona li weka e ijo musi ante, li tawa lon ma ona.
ijo musi ante li lon insa pi nasin ona la, ijo musi "jan utala lon soweli tawa" taso li ken tawa ma ni.
ijo musi weka li ken ala tawa.
nasin pi ijo musi
jan utala li ken tawa ma sinpin wan.
sin la, tenpo musi ale la, ona li tawa ala la, ona li ken tawa ma sinpin tu.
ona li ken ala tawa ma sinpin ni: ijo musi ante li lon ma ni anu insa nasin tawa ma ni.
jan utala li ken anpa e ijo musi ni: ona li lon ma sinpin wan en poka wan. ma ni li jo e ijo musi pi kule ante la, jan utala li ken pali e ni: weka e ijo musi tan ma ni, tawa ma ni.
jan utala pimeja li lon nasin #1 la, anu jan utala walo li lon ma nasin #8 la, ona li kama ijo musi ante. jan musi ona ken wile ante wan:
ona li kama jan utala lon soweli tawa
ona li kama soweli suli utala
ona li kama tomo kiwen tawa
ona li kama jan lawa meli.
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | |-c-| c |-c-| |
+---+---+---+---+---+---+---+---+
| | | | | | C | | |
+---+---+---+---+---+---+---+---+
| | |-b-| b |-b-| | | |
+---+---+---+---+---+---+---+---+
| | a | | B | | | | |
+---+---+---+---+---+---+---+---+
|-a-| a |-a-| | | | | |
+---+---+---+---+---+---+---+---+
| | A | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
sitelen ni la, jan utala li lon ma pi sitelen "A", "B" en "C" suli. ona li ken tawa ma pi sitelen "a", "b" anu "c" lili. ona li ken anpa e ijo musi lon ma pi sitelen "-a-", "-b-" anu "-c-". jan utala pi sitelen "A" suli li tawa ala lon musi ni. tan ni, ona li ken tawa ma sinpin tu.
jan utala lon soweli tawa (nimi ante: "soweli tawa") li ken tawa ma tu lon nasin wan en ma wan lon nasin poka pi nasin nanpa wan.
ijo musi pi kule ante li lon ma ni, ona li ken anpa e ijo musi ni.
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | X | | X | | |
+---+---+---+---+---+---+---+---+
| | | X | | | | X | |
+---+---+---+---+---+---+---+---+
| | | | | O | | | |
+---+---+---+---+---+---+---+---+
| | | X | | | | X | |
+---+---+---+---+---+---+---+---+
| | | | X | | X | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
sitelen ni la, jan utala lon soweli tawa li lon ma pi sitelen "O". ona li ken tawa ma pi sitelen "X".
soweli suli utala (nimi ante: "lawa sewi" anu "soweli suli") li ken tawa lon nasin ni: o tawa ma sinpin wan anu ma monsi wan, o tawa ma poka wan. ona li ken tawa ma mute lon nasin ni.
ijo musi ante li lon insa pi nasin ona la, ona li ken ala tawa ma ni.
+---+---+---+---+---+---+---+---+
| X | | | | | | | |
+---+---+---+---+---+---+---+---+
| | X | | | | | | X |
+---+---+---+---+---+---+---+---+
| | | X | | | | X | |
+---+---+---+---+---+---+---+---+
| | | | X | | X | | |
+---+---+---+---+---+---+---+---+
| | | | | O | | | |
+---+---+---+---+---+---+---+---+
| | | | X | | X | | |
+---+---+---+---+---+---+---+---+
| | | X | | | | X | |
+---+---+---+---+---+---+---+---+
| | X | | | | | | X |
+---+---+---+---+---+---+---+---+
sitelen ni la, soweli suli utala li lon ma pi sitelen "O". ona li ken tawa ma pi sitelen "X".
tomo kiwen tawa (nimi ante: "tomo utala") li ken tawa lon nasin ni: o tawa ma sinpin wan anu ma monsi wan anu ma poka wan. ona li ken tawa ma mute lon nasin ni.
ijo musi ante li lon insa pi nasin ona la, ona li ken ala tawa ma ni.
+---+---+---+---+---+---+---+---+
| | | | | X | | | |
+---+---+---+---+---+---+---+---+
| | | | | X | | | |
+---+---+---+---+---+---+---+---+
| | | | | X | | | |
+---+---+---+---+---+---+---+---+
| | | | | X | | | |
+---+---+---+---+---+---+---+---+
| X | X | X | X | O | X | X | X |
+---+---+---+---+---+---+---+---+
| | | | | X | | | |
+---+---+---+---+---+---+---+---+
| | | | | X | | | |
+---+---+---+---+---+---+---+---+
| | | | | X | | | |
+---+---+---+---+---+---+---+---+
sitelen ni la, tomo kiwen tawa li lon ma pi sitelen "O". ona li ken tawa ma pi sitelen "X".
jan lawa meli (nimi ante: "lawa meli") li ken tawa lon nasin pi soweli suli utala anu lon nasin pi tomo kiwen tawa.
ijo musi ante li lon insa pi nasin ona la, ona li ken ala tawa ma ni.
+---+---+---+---+---+---+---+---+
| X | | | | X | | | |
+---+---+---+---+---+---+---+---+
| | X | | | X | | | X |
+---+---+---+---+---+---+---+---+
| | | X | | X | | X | |
+---+---+---+---+---+---+---+---+
| | | | X | X | X | | |
+---+---+---+---+---+---+---+---+
| X | X | X | X | O | X | X | X |
+---+---+---+---+---+---+---+---+
| | | | X | X | X | | |
+---+---+---+---+---+---+---+---+
| | | X | | X | | X | |
+---+---+---+---+---+---+---+---+
| | X | | | X | | | X |
+---+---+---+---+---+---+---+---+
sitelen ni la, jan lawa meli li lon ma pi sitelen "O". ona li ken tawa ma pi sitelen "X".
jan lawa (nimi ante: "lawa mije") li ken tawa ma wan lon nasin ale.
ijo musi li anpa e jan lawa, jan musi ona li anpa. o awen e jan lawa sina.
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | X | X | X | | |
+---+---+---+---+---+---+---+---+
| | | | X | O | X | | |
+---+---+---+---+---+---+---+---+
| | | | X | X | X | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
sitelen ni la, jan lawa li lon ma pi sitelen "O". ona li ken tawa ma pi sitelen "X".
ma open pi ijo musi
+---+---+---+---+---+---+---+---+
|TKT|LST|SSU|JLM|JL |SSU|LST|TKT|
+---+---+---+---+---+---+---+---+
|JU |JU |JU |JU |JU |JU |JU |JU |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
|ju |ju |ju |ju |ju |ju |ju |ju |
+---+---+---+---+---+---+---+---+
|tkt|lst|ssu|jlm|jl |ssu|lst|tkt|
+---+---+---+---+---+---+---+---+
open musi la, ijo musi ale li lon ma open ona.
jan utala walo ale li lon ma 8 pi nasin #2. jan utala pimeja ale li lon ma 8 pi nasin #7.
ijo musi ante ale li lon nasin #1 tawa jan musi walo, li lon nasin #8 tawa jan musi pimeja.
jan utala lon soweli tawa li lon ma #2 en ma #7.
soweli suli utala li lon ma #3 en ma #6.
tomo kiwen tawa li lon ma #1 en ma #8.
jan lawa meli li lon ma #4.
jan lawa li lon ma #5.
sitelen ale la, ijo musi walo li sitelen kepeken sitelen lili (abcde...). ijo musi pimeja li sitelen kepeken sitelen suli (ABCDE...).
%info%
ma pi #1 en #2 en #3 en #4 ale li "poka meli" tan ni: open musi la, jan lawa meli ale tu li lon ma #4.
ma pi #5 en #6 en #7 en #8 ale li "poka mije" tan ni: open musi la, jan lawa ale tu li lon la #5.
tawa ante
jan lawa en tomo kiwen tawa wan pi kule sama li ken tawa lon tenpo sama. taso, ni ale li wile lon tawa ni:
jan lawa en tomo kiwen tawa ni li tawa ala lon tenpo ale pi musi ni.
ijo musi ala li lon insa nasin tan jan lawa tawa tomo kiwen tawa ni.
ijo musi ante li ken ala anpa e jan lawa.
nasin pi jan lawa la, ijo musi ante li ken ala anpa e ma ni.
ni ale li lon la, ken tu li lon:
jan lawa li tawa ma #3 pi nasin sama, tomo kiwen tawa pi ma #1 li tawa ma #4.
jan lawa li tawa ma #7 pi nasin sama, tomo kiwen tawa pi ma #8 li tawa ma #6.
tenpo mute la, jan utala ("#1") li ken tawa ma tu. taso, jan utala pi kule ante ("jan utala #2") li ken anpa e ma lon insa nasin pi jan utala #1 la, ona li ken anpa e jan utala #1 lon tenpo musi kama wan. jan utala #2 li pali e ni la, ona li tawa ma lon insa nasin pi jan utala #1 (ma wan sinpin en ma wan poka).
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | |JU | | | |
+---+---+---+---+---+---+---+---+
| | | | | X | | | |
+---+---+---+---+---+---+---+---+
| | | |ju | O | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
sitelen ni la, jan utala #1 li lon ma pi sitelen "JU", jan utala #2 li lon ma pi sitelen "ju". jan utala #1 li wile tawa ma pi sitelen "O", taso jan utala #2 li ken anpa e ma pi sitelen "X". jan musi #2 li wile e ni la, ona li ken: anpa e jan utala #1, tawa e jan utala #2 tawa ma pi sitelen "X".
jan lawa li ken moli
ijo musi pi jan musi wan li ken anpa e jan lawa pi jan musi ante lon tenpo musi kama wan, jan lawa ona li "ken moli".
jan lawa li ken moli la, jan musi li wile pali e tawa, tawa ni: ijo musi ante li ken ala anpa e jan lawa. jan musi li ken ala pali e tawa ante.
jan musi li ken ala pali e ni la, jan lawa ona li moli. jan musi ni li anpa.
jan musi li ken ala tawa e ijo musi ona tawa ni: ijo musi pi jan ante li ken anpa e jan lawa ona.
+---+---+---+---+---+---+---+---+
| | | | | | |TKT| JL|
+---+---+---+---+---+---+---+---+
| | | | | | | JU| JU|
+---+---+---+---+---+---+---+---+
| | | | | | | | |
+---+---+---+---+---+---+---+---+
| |TKT| | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
|tkt| 2 | 1 | | | | | |
+---+---+---+---+---+---+---+---+
| 1 |jl | 1 | | | | | |
+---+---+---+---+---+---+---+---+
| 1 | | 1 | | | | | |
+---+---+---+---+---+---+---+---+
tenpo musi pi jan walo (ijo musi pi sitelen lili) li lon.
sitelen ni la, tomo kiwen tawa pimeja li ken anpa e jan lawa walo lon tenpo musi kama wan. jan lawa walo li "ken moli". jan musi walo li wile tawa ni: jan lawa walo li "ken moli" ala.
ona li ken tawa e jan lawa tawa ma pi sitelen "1". ona li pali e ni la, ijo musi pimeja li ken ala anpa e jan lawa lon ma ni lon tenpo kama wan.
anu la, ona li ken tawa e tomo kiwen tawa ona tawa ma pi sitelen "2". ona li pali e ni la, tomo kiwen tawa pimeja li ken ala anpa e jan moli walo tan ni: ijo musi ante li lon insa nasin ona.
+---+---+---+---+---+---+---+---+
| 1 | | | | | | | JL|
+---+---+---+---+---+---+---+---+
| | | | | | | JU| JU|
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
|tkt| | | | | | | |
+---+---+---+---+---+---+---+---+
| |jl | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
tenpo musi pi jan walo (ijo musi pi sitelen lili) li lon.
sitelen ni la, jan lawa pimeja li ken ala moli. taso, tomo kiwen tawa walo li tawa ma pi sitelen "1" la, jan lawa pimeja li ken moli. sin la, ijo musi pimeja li ken ala tawa ni: jan lawa pimeja li ken moli ala. ni la, jan lawa pimeja li moli. jan musi walo li anpa e jan musi pimeja.
kama ante
kama ni li ken: jan musi li ken ala tawa e ilo musi ona, taso jan lawa ona li ken ala moli. ni li lon la, musi li pini. taso, jan musi ala li anpa e jan musi ante.
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| 1 | 1 |jlm| | | | | |
+---+---+---+---+---+---+---+---+
|JL |1 2| | | | | | |
+---+---+---+---+---+---+---+---+
| 1 | 2 |jl | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
tenpo musi pi jan pimeja (ijo musi pi sitelen suli) li lon.
sitelen ni la, jan lawa pimeja li ijo musi pimeja taso. ona li ken ala tawa ma pi sitelen "1" tan ni: jan lawa meli walo li ken anpa e ma ni. ona li ken ala tawa ma pi sitelen "2" tan ni: jan lawa walo li ken anpa e ma ni. taso, ijo musi ala li ken anpa e jan lawa pimeja.
tan ni, musi li pini. jan musi walo li anpa ala e jan musi pimeja. jan musi pimeja li anpa ala e jan musi walo.
|
217
|
musi Soki (rules of shogi) (wip)
| null |
[
"jan Lentan"
] | null |
2020-10-06
|
day
| null | null |
MIT OR CC-BY-SA-3.0 OR CC-BY-SA-4.0
|
[
"https://lipu-sona.pona.la/lentan/shogi"
] | null |
Removed soft linebreaks.
| null |
Removed English translation in HTML comments.
|
!!! note
lipu ni li pini ala. ona li ken jo e sona ike. ona li ken jo ala e sona suli. / this document is not finished. it can have errors or missing content.
musi Soki (Shogi)
musi Soki li musi supa.
ijo mute la, ona li sama musi pi jan lawa moli. musi Soki en musi pi jan lawa moli li jo e tan sama. ma Insija pi tenpo pini suli la, musi "Satulanka" (Chaturanga) li lon. jan li tawa, ona li tawa e nasin musi, ona li ante e ona.
nasin wan la, musi "Satulanka" li tawa tan ma Insija tawa ma Ilan, tawa ma mute pi nasin sewi Silami, tawa ma Losi, tawa ma Elopa. nasin ona li ante. ona li kama musi pi jan lawa moli.
nasin ante la, ona li tawa ma Tawi, tawa ma Sonko, tawa ma Anku, tawa ma Nijon. nasin ona li ante lon ma ni. taso, nasin musi li awen lon ma ni. musi pi ma Sonko li jo e nimi "Sijansi" (Xiangqi). musi pi ma Nijon li musi Soki (Shogi).
musi Soki li jo e sama mute tawa musi pi jan lawa moli, taso ona li jo e ante mute. ijo musi li ante mute. ma musi li ante mute. ante #1 li ni: jan musi li anpa e ijo musi pi jan musi ante la, ona li kama jo e ona, li ken tawa e ona tawa ma musi.
jan tu li utala kepeken musi ni tawa ni: ona li wile anpa e ijo musi "jan lawa" pi jan ante.
supa musi
supa musi li jo e nasin 9 tan poka tawa poka ante. sin la, ona li jo e nasin poka 9 tan sinpin tawa monsi. nasin tu ni li kama wan la, ma li lon. tan ni, ma 81 li lon.
nimi ma li kama tan nanpa pi nasin poka en nanpa nasin. tan ni, "ma pi nanpa 3 en 7" li ma lon nasin poka nanpa 3, lon nasin nanpa 7.
o lukin noka e sitelen pi musi supa:
poka pi jan musi walo
-- +--+--+--+--+--+--+--+--+--+
nasin ^ | | | | | | | | | | nasin #1
sinpin | +--+--+--+--+--+--+--+--+--+
| | | | | | | | | | | nasin #2
(tawa | +--+--+--+--+--+--+--+--+--+
jan | | | | | | | | | | | nasin #3
musi | +--+--+--O--+--+--O--+--+--+
pimeja) | | | | | | | | | | | ...
| +--+--+--+--+--+--+--+--+--+
| | | | | | | | | | |
| +--+--+--+--+--+--+--+--+--+
| | | | | | | | | | | ...
| +--+--+--O--+--+--O--+--+--+
| | | | | | | | | | | nasin #7
| +--+--+--+--+--+--+--+--+--+
| | | | | | | | | | | nasin #8
nasin | +--+--+--+--+--+--+--+--+--+
monsi V | | | | | | | | | | nasin #9
-- +--+--+--+--+--+--+--+--+--+
^ poka pi jan musi pimeja^
| |
| |
nasin poka #9 nasin poka #1
nasin "monsi" li nasin tawa poka pi jan musi sama. nasin "sinpin" li nasin tawa poka pi jan musi ante.
ijo musi en tawa ona
jan wan li kama jan musi pimeja. jan ante li kama jan musi walo.
toki Nijon la, jan musi pimeja li jo e nimi "Sente". ona li toki e ni: "tenpo tawa open". jan musi walo li jo e nimi "Kote" (Gote). ona li toki e ni: "tenpo tawa pini".
.
_-^-_ /|\ poka sinpin
/ \ |
/ \ |
/ \ |
/_______\ | poka monsi
ijo musi ale li lukin sama ni. ona li jo e poka sinpin, e poka monsi. poka monsi li sama supa. poka sinpin li sama lukin sewi pi selo tomo. (anu la, ona li sama sewi pi sitelen "tomo" pi sitelen pona.)
jan musi li jo e ijo musi la, sinpin pi ijo musi ona li wile nasin tawa poka pi supa musi pi jan musi ante.
ijo musi ni li jan utala luka tu tu, li soweli tawa tu, li jan utala lawa pi kiwen lili tu, li jan utala lawa pi kiwen suli tu, li tomo kon tu, li ijo pi tawa nasa wan, li tomo tawa wan, li jan lawa wan.
musi open la, tenpo pimeja li lon.
tenpo pimeja la, jan musi pimeja li ken tawa e ijo musi. ona li pini tawa e musi ijo la, tenpo walo li lon.
tenpo walo la, jan musi walo li ken tawa e ijo musi. ona li pini tawa e musi ijo la, tenpo pimeja li lon.
jan musi li ken tawa e ijo musi lon tenpo ona taso.
jan musi li ken tawa e ijo musi ona taso.
jan musi li ken tawa e ijo musi wan taso.
jan musi li ken tawa e ijo musi la, jan musi ken ala tawa ala e ijo musi.
jan musi li ken tawa e ijo musi kepeken nasin pi ijo musi ni taso.
ijo musi li ken ala tawa ma ni: ijo musi ona li lon ona.
ijo musi li ken tawa ma ni: ijo musi pi jan musi ante li lon ona. ona li pali e ni la, jan musi ona li anpa e ijo musi ni. jan musi li tawa e ijo musi ni tawa poki ona, li tawa e ijo musi ona tawa ma pini pi ijo musi pi jan musi ante.
ijo musi ante li lon insa pi nasin ona la, ijo musi "soweli tawa" taso li ken tawa ma ni.
jan musi li kama anpa e ijo musi pi jan musi ante, ona li kama jan musi ona, li tawa poki ona.
jan musi li ken tawa e ijo musi wan ona tan poki ona. ona li pali e ni la, ona li ken ala tawa e ijo musi ante lon tenpo ni.
ijo musi li ken tawa ma, anu ona li ken anpa e ijo musi lon ma, jan li toki e ni: ijo musi li "utala" e ma ni.
ijo musi li ken ala tawa ma tan ni: ijo musi ante pi jan musi sama li lon ma ni la, jan li toki e ni: ijo musi li "awen" e ma ni, e ijo musi ante ni. ijo musi pi jan musi ante li anpa e ijo musi ante la, ijo musi #1 li ken anpa e ijo musi pi jan ante ni.
nasin pi ijo musi
| nimi pi ijo musi | nimi lili | nimi pi toki Nijon | sitelen Kansi | sona pi nimi Nijon |
|:----------------------------:|:----------:|:------------------:|:-------------:|:------------------:|
| jan utala | jan | Ujo (fuhyō) | 歩兵 （歩） | jan pi tawa noka |
| soweli tawa | soweli | Kema (keima) | 桂馬 （桂） | soweli tawa pi kasi Kasija |
| jan utala lawa pi kiwen lili | kiwen lili | Kinso (ginshō) | 銀將 （銀） | jan utala lawa pi kiwen ilo walo |
| jan utala lawa pi kiwen suli | kiwen suli | Kinso (kinshō) | 金將 （金） | jan utala lawa pi kiwen ilo jelo |
| tomo kon | kon | Kosa (kyōsha) | 香車 （香） | tomo pi ijo kon pi pilin nena pona |
| ijo pi tawa nasa | nasa | Kakuko (kakugyō) | 角行 （角） | ijo pi tawa pi ante palisa |
| tomo tawa | tomo | Isa (hisha) | 飛車 （飛） | tomo pi tawa sewi |
| jan lawa (jan pi sona suli) | lawa | Oso (ōshō) | 王將 （王） | jan utala lawa pi jan lawa |
| jan lawa (jan pi sona lili) | lawa | Kokuso (gyokushō) | 玉將 （玉） | jan utala lawa pi kiwen kule |
o sona e sitelen Kansi pi ijo musi. ijo musi ale li lukin sama mute. ante ona taso li suli ona, li sitelen Kansi ona.
lipu ni li jo e nimi tu tawa jan lawa. kama mute la, jan pi sona mute (jan pi nanpa wawa suli anu jan pi tenpo lon suli) li kama jo e ijo musi pi sitelen "王將" anu sitelen "王". jan musi ante li kama jo e ijo musi pi sitelen "玉將" anu sitelen "玉". ijo musi ni li ante lon nimi taso. ona li sama lon ijo ante ale.
jan utala li ken tawa ma sinpin wan.
+---+---+---+
| | X | |
+---+---+---+
| | O | |
+---+---+---+
| | | |
+---+---+---+
sitelen ni la, jan utala li lon ma pi sitelen "O". ona li ken tawa ma pi sitelen "X".
soweli tawa li ken tawa ma tu sinpin en ma wan poka.
ijo musi pi jan musi ante li lon insa nasin pi ma ni, ona li ken tawa ma ni.
+---+---+---+
| X | | X |
+---+---+---+
| | | |
+---+---+---+
| | O | |
+---+---+---+
sitelen ni la, jan utala lon soweli tawa li lon ma pi sitelen "O". ona li ken tawa ma pi sitelen "X".
jan utala lawa pi kiwen lili li ken tawa ma ni:
ma sinpin wan
ma poka wan pi ma sinpin wan
ma poka wan pi ma monsi wan
+---+---+---+
| X | X | X |
+---+---+---+
| | O | |
+---+---+---+
| X | | X |
+---+---+---+
sitelen ni la, jan utala lawa pi kiwen lili li lon ma pi sitelen "O". ona li ken tawa ma pi sitelen "X".
jan utala lawa pi kiwen suli li ken tawa ma ni:
ma sinpin wan
ma poka wan pi ma sinpin wan
ma poka wan
ma monsi wan
+---+---+---+
| X | X | X |
+---+---+---+
| X | O | X |
+---+---+---+
| | X | |
+---+---+---+
sitelen ni la, jan utala lawa pi kiwen suli li lon ma pi sitelen "O". ona li ken tawa ma pi sitelen "X".
tomo kon li ken tawa lon nasin ni: o tawa ma sinpin wan. ona li ken tawa ma mute lon nasin ni.
+---+---+---+
| | X | |
+---+---+---+
| | X | |
+---+---+---+
| | X | |
+---+---+---+
| | X | |
+---+---+---+
| | O | |
+---+---+---+
| | | |
+---+---+---+
sitelen ni la, tomo kon li lon ma pi sitelen "O". ona li ken tawa ma pi sitelen "X".
ijo pi tawa nasa li ken tawa lon nasin ni: o tawa ma sinpin wan anu ma monsi wan, o tawa ma poka wan. ona li ken tawa ma mute lon nasin ni.
+---+---+---+---+---+---+---+---+---+
| | X | | | | | | | |
+---+---+---+---+---+---+---+---+---+
| | | X | | | | | | X |
+---+---+---+---+---+---+---+---+---+
| | | | X | | | | X | |
+---+---+---+---+---+---+---+---+---+
| | | | | X | | X | | |
+---+---+---+---+---+---+---+---+---+
| | | | | | O | | | |
+---+---+---+---+---+---+---+---+---+
| | | | | X | | X | | |
+---+---+---+---+---+---+---+---+---+
| | | | X | | | | X | |
+---+---+---+---+---+---+---+---+---+
| | | X | | | | | | X |
+---+---+---+---+---+---+---+---+---+
| | X | | | | | | | |
+---+---+---+---+---+---+---+---+---+
sitelen ni la, soweli suli utala li lon ma pi sitelen "O". ona li ken tawa ma pi sitelen "X".
tomo tawa li ken tawa lon nasin ni: o tawa ma sinpin wan anu ma monsi wan anu ma poka wan. ona li ken tawa ma mute lon nasin ni.
ijo musi ante li lon insa pi nasin ona la, ona li ken ala tawa ma ni.
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| X | X | X | X | O | X | X | X | X |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
sitelen ni la, tomo kiwen tawa li lon ma pi sitelen "O". ona li ken tawa ma pi sitelen "X".
jan lawa li ken tawa ma wan lon nasin ale.
ijo musi li anpa e jan lawa, jan musi ona li anpa. o awen e jan lawa sina.
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | X | X | X | | |
+---+---+---+---+---+---+---+---+
| | | | X | O | X | | |
+---+---+---+---+---+---+---+---+
| | | | X | X | X | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
| | | | | | | | |
+---+---+---+---+---+---+---+---+
sitelen ni la, jan lawa li lon ma pi sitelen "O". ona li ken tawa ma pi sitelen "X".
ma open pi ijo musi
9 8 7 6 5 4 3 2 1 <-- nasin poka (open nanpa)
+---+---+---+---+---+---+---+---+---+
|TK |SU |KL |KS |JL |KS |KL |SU |TK | 1 <-- nasin (pini nanpa)
+---+---+---+---+---+---+---+---+---+
| |TT | | | | | |TN | | 2
+---+---+---+---+---+---+---+---+---+
|JU |JU |JU |JU |JU |JU |JU |JU |JU | 3
+---+---+---+---+---+---+---+---+---+
| | | | | | | | | | 4
+---+---+---+---+---+---+---+---+---+
| | | | | | | | | | 5
+---+---+---+---+---+---+---+---+---+
| | | | | | | | | | 6
+---+---+---+---+---+---+---+---+---+
|ju |ju |ju |ju |ju |ju |ju |ju |ju | 7
+---+---+---+---+---+---+---+---+---+
| |tn | | | | | |tt | | 8
+---+---+---+---+---+---+---+---+---+
|tk |su |kl |ks |jl |ks |kl |su |tk | 9
+---+---+---+---+---+---+---+---+---+
open musi la, ijo musi ale li lon ma open ona.
jan utala pi jan musi walo ale li lon ma 9 pi nasin #3. jan utala pi jan musi pimeja ale li lon ma 9 pi nasin #7.
ijo pi tawa nasa pi jan musi walo li lon ma pi nanpa 8 en 2. ijo pi tawa nasa pi jan musi pimeja li lon ma pi nanpa 2 en 8.
ijo musi ante ale li lon nasin #1 tawa jan musi walo, li lon nasin #9 tawa jan musi pimeja.
tomo kon li lon ma #1 en ma #9.
soweli utala li lon ma #2 en ma #8.
jan utala lawa pi kiwen lili li lon ma #3 en ma #7.
jan utala lawa pi kiwen suli li lon ma #4 en ma #6.
jan lawa li lon ma #5.
nasin pi nanpa 1 en 2 en 3 li "tomo" pi jan musi walo. nasin pi nanpa 7 en 8 en 9 li "tomo" pi jan musi pimeja.
sitelen ale kama la, ijo musi pi jan musi pimeja li sitelen kepeken sitelen lili (abcde...). ijo musi pi jan musi walo li sitelen kepeken sitelen suli (ABCDE...).
kama wawa pi ijo musi
ijo musi mute li ken "kama wawa".
ijo musi li lon supa musi la, ona li ken kama wawa kepeken nasin ni:
o tawa "tomo" pi jan musi ante
o tawa lon "tomo" pi jan musi ante
o tawa tan "tomo" pi jan musi ante
ijo musi li tawa tan poki la, ona li ken ala kama wawa lon tenpo tawa ni. taso, ona li tawa kepeken nasin pi lipu sewi lon tenpo tawa kama la, ona li ken kama wawa.
ijo musi li ken kama wawa la, ona li ken ante ala. taso, nasin ni li lon, ona li ken ala ante ala:
jan utala anu tomo kon pi jan musi pimeja li lon nasin #1.
jan utala anu tomo kon pi jan musi walo li lon nasin #9.
soweli utala pi jan musi pimeja li lon nasin #1 anu #2.
soweli utala pi jan musi walo li lon nasin #8 anu #9.
kama ni li lon la, ijo musi ni li ante ala, ona li ken ala tawa lon tenpo ale.
jan musi li anpa e ijo musi wawa pi jan musi ante, wawa ona li weka.
jan utala lawa pi kiwen suli en jan lawa li ken ala kama wawa.
ijo musi li kama wawa la, o ante e nasin ona lon nasin ni: poka anpa ona li lon sewi ona. sitelen lon poka anpa li jo e sitelen Kansi pi ijo musi wawa. kama mute la, sitelen ni li loje.
sitelen ni la, ijo musi "jan utala" li jo e sitelen pi ijo musi "jan utala wawa" lon poka anpa ona.
nasin tawa pi ijo musi wawa
| nimi pi ijo musi | nimi lili | nimi pi toki Nijon | sitelen Kansi | sona pi nimi Nijon |
|:----------------------------:|:----------:|:------------------:|:-------------:|:------------------:|
| jan utala wawa | jan wawa | Tokin | と金 （と） | kama kiwen ilo jelo |
| soweli wawa | soweli wawa| Nalike (narikei) | 成桂 （圭） | kasi Kasija wawa |
| jan utala lawa pi kiwen wawa | kiwen wawa | Nalikin (narigin) | 成銀 （全） | kiwen ilo walo wawa |
| tomo kon wawa | kon wawa | Naliko (narikyō) | 成香 （杏） | kon pi pilin nena pona wawa |
| soweli seli | seli | Lijuma (ryūma) | 龍馬 （馬） | soweli tawa pi akesi seli |
| akesi seli | akesi | Lijujo (ryūō) | 龍王 （龍／竜） | akesi seli lawa |
jan utala li kama wawa, ona li kama jan utala wawa.
soweli tawa li kama wawa, ona li kama soweli wawa.
jan utala lawa pi kiwen lili li kama wawa, ona li kama jan utala lawa pi kiwen wawa.
tomo kon li kama wawa, ona li kama tomo kon wawa.
ijo musi wawa ni ale li tawa sama jan utala lawa pi kiwen suli.
ijo pi tawa nasa li kama wawa, ona li kama soweli seli. ona li ken tawa sama ijo pi tawa nasi, li ken tawa ma wan lon nasin ale.
+---+---+---+---+---+---+---+---+---+
| | X | | | | | | | |
+---+---+---+---+---+---+---+---+---+
| | | X | | | | | | X |
+---+---+---+---+---+---+---+---+---+
| | | | X | | | | X | |
+---+---+---+---+---+---+---+---+---+
| | | | | X | X | X | | |
+---+---+---+---+---+---+---+---+---+
| | | | | X | O | X | | |
+---+---+---+---+---+---+---+---+---+
| | | | | X | X | X | | |
+---+---+---+---+---+---+---+---+---+
| | | | X | | | | X | |
+---+---+---+---+---+---+---+---+---+
| | | X | | | | | | X |
+---+---+---+---+---+---+---+---+---+
| | X | | | | | | | |
+---+---+---+---+---+---+---+---+---+
sitelen ni la, soweli seli li lon ma pi sitelen "O". ona li ken tawa ma pi sitelen "X".
tomo tawa li kama wawa, ona li kama akesi seli. ona li ken tawa sama tomo tawa, li ken tawa ma wan lon nasin ale.
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | X | X | X | | | |
+---+---+---+---+---+---+---+---+---+
| X | X | X | X | O | X | X | X | X |
+---+---+---+---+---+---+---+---+---+
| | | | X | X | X | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
| | | | | X | | | | |
+---+---+---+---+---+---+---+---+---+
sitelen ni la, akesi seli li lon ma pi sitelen "O". ona li ken tawa ma pi sitelen "X".
tawa tan poki lili
jan musi li anpa e ijo musi pi jan musi ante, ona li tawa poki ona, li kama ijo musi ona.
jan musi li ken tawa e ijo musi tan poki ona tawa supa musi lon tenpo tawa ale ona.
taso, nasin mute li lon:
o tawa ala e ijo musi tawa ma ni: ijo musi ante li lon ma ni.
o tawa ala e ijo musi tawa ma ni: ona li ken ala tawa lon tenpo ale kama.
ijo musi ni li jan utala la, o tawa ala e ijo musi tawa ma ni: jan utala ante pi jan musi sama li lon nasin poka sama. (nasin ni la, jan utala wawa li jan utala ala.)
ijo musi ni li jan utala la, o tawa ala e ijo musi tawa ma ni: jan lawa pi jan musi ante li moli lon tenpo tawa kama wan.
jan lawa li ken moli
ijo musi pi jan musi wan li ken anpa e jan lawa pi jan musi ante lon tenpo musi kama wan, jan lawa ona li "ken moli".
jan lawa li ken moli la, jan musi li wile pali e tawa, tawa ni: ijo musi ante li ken ala anpa e jan lawa. jan musi li ken ala pali e tawa ante.
jan musi li ken ala pali e ni la, jan lawa ona li moli. jan musi ni li anpa.
jan musi li ken ala tawa e ijo musi ona tawa ni: ijo musi pi jan ante li ken anpa e jan lawa ona.
%warning%
musi suli la, jan musi li ken tawa e ijo musi kepeken nasin ni. taso, ona li pali e ni, ona li anpa lon tenpo tawa kama wan.
+---+---+---+---+---+---+---+---+---+
| | | | | | | | KS| JL|
+---+---+---+---+---+---+---+---+---+
| | | | | | | | JU| JU|
+---+---+---+---+---+---+---+---+---+
| | | | | | | | | |
+---+---+---+---+---+---+---+---+---+
| |TT | | | | | | | |
+---+---+---+---+---+---+---+---+---+
| | 3 | | | | | | | |
+---+---+---+---+---+---+---+---+---+
| |2 3| | | | | | | |
+---+---+---+---+---+---+---+---+---+
|ks |2 3| 1 | | | | | | |
+---+---+---+---+---+---+---+---+---+ poki pi jan musi pimeja
| 1 |jl | 1 | | | | | | | li jo e jan utala wan.
+---+---+---+---+---+---+---+---+---+
| 1 | | 1 | | | | | | |
+---+---+---+---+---+---+---+---+---+
tenpo tawa pi jan pimeja (ijo musi pi sitelen lili) li lon.
sitelen ni la, tomo tawa pi jan walo li ken anpa e jan lawa pimeja lon tenpo tawa kama wan. jan lawa pimeja li "ken moli". jan musi pimeja li wile tawa ni: jan lawa ona li "ken moli" ala.
ona li ken tawa e jan lawa tawa ma pi sitelen "1". ona li pali e ni la, ijo musi pi jan walo li ken ala anpa e jan lawa lon ma ni lon tenpo kama wan.
anu la, ona li ken tawa e jan utala pi kiwen suli ona tawa ma pi sitelen "2". ona li pali e ni la, tomo kiwen tawa pi jan walo li ken ala anpa e jan lawa pi jan pimeja tan ni: ijo musi ante li lon insa nasin ona.
anu la, ona li ken tawa e jan utala tan poki ona tawa ma pi sitelen "3". ona li pali e ni la, toki kiwen tawa pi jan walo li ken ala anpa e jan lawa pi jan pimeja tan nasin sama.
9 8 7 6 5 4 3 2 1
+---+---+---+---+---+---+---+---+---+
| | | | TK| | | | | | 1
+---+---+---+---+---+---+---+---+---+
| | | | JU| | | | | | 2
+---+---+---+---+---+---+---+---+---+
| | | | | | | JU| JU| JU| 3
+---+---+---+---+---+---+---+---+---+
| | | | | | | | | | 4
+---+---+---+---+---+---+---+---+---+
| | | | | | | | | | 5
+---+---+---+---+---+---+---+---+---+
| | | | | | | | | | 6
+---+---+---+---+---+---+---+---+---+
|ju |ju |ju |ju |tk | | | | | 7
+---+---+---+---+---+---+---+---+---+ poki pi jan musi pimeja
| | |jl |ks | | | | | | 8 li jo e jan utala lawa
+---+---+---+---+---+---+---+---+---+ pi kiwen suli wan.
| | | | | | | | | | 9
+---+---+---+---+---+---+---+---+---+
tenpo musi pi jan pimeja (ijo musi pi sitelen lili) li lon.
9 8 7 6 5 4 3 2 1
+---+---+---+---+---+---+---+---+---+
| | | | | 2 |JL2| 2 | | | 1
+---+---+---+---+---+---+---+---+---+
| | | | | 2 | 1 | 2 | JU| JU| 2
+---+---+---+---+---+---+---+---+---+
| | | | |kl | 2 | | | | 3
+---+---+---+---+---+---+---+---+---+
| | | | | | | | | | 4
+---+---+---+---+---+---+---+---+---+
| | | | | | | | | | 5
+---+---+---+---+---+---+---+---+---+
| | | | | | | | | | 6
+---+---+---+---+---+---+---+---+---+
|ju |ju |ju |ju | | | | | | 7
+---+---+---+---+---+---+---+---+---+ poki pi jan musi pimeja
| | |jl |ks | | | | | | 8 li jo e jan utala lawa
+---+---+---+---+---+---+---+---+---+ pi kiwen suli wan.
| | | | | | | | | | 9
+---+---+---+---+---+---+---+---+---+
tenpo musi pi jan pimeja (ijo musi pi sitelen lili) li lon.
sitelen ni la, jan lawa pi jan walo li ken ala moli. taso, jan musi pimeja li ken pali e tawa ni: jan lawa pi jan walo li ken moli, li ken ala ante e ni. ona li pali e ni la, jan lawa pi jan walo li kama moli. jan musi pimeja li anpa e jan musi walo.
ona li ken tawa e jan utala lawa pi kiwen suli tan poki ona tawa ma pi sitelen "1". ona li pali e ni, jan utala pi kiwen suli li anpa e ma ale pi sitelen "2". jan lawa pi jan walo li ken ala tawa ma ni: ijo musi ante li utala ala e ona. ona li ken ala anpa e jan utala lawa pi kiwen suli tan ni: jan utala lawa pi kiwen lili lon ma pi nanpa 5 en 3 li awen e jan utala lawa pi kiwen suli.
ni la, jan lawa pi jan walo li kama moli.
kama ante
kama ni li ken: jan musi li ken ala tawa e ilo musi ona, taso jan lawa ona li ken ala moli. ni li lon la, musi li pini. jan musi ante li anpa e jan ni.
taso, kama ni li ken lon tenpo pi mute lili tan ni: tenpo pi mute suli la, jan musi li ken tawa e ijo musi tan poki ona.
tenpo musi ale la, jan musi wan li ken toki e ni: "mi anpa." (toki Nijon: "Makemasita" (makemashita)) ona li toki e ni la, musi li pini. jan musi ante li anpa e ona.
ijo musi ale li lon ma sama, li lon poki pi jan sama, li ken tawa lon nasin sama, lon tenpo tawa tu tu pi jan musi sama, musi li pini. jan ala li anpa.
taso, jan lawa pi jan wan li ken moli lon tenpo tawa tu tu ni la, jan musi ante li anpa.
musi suli la, nasin ni li lon: jan lawa tu li lon "tomo" pi jan musi ante la, jan musi tu li ken toki e ni: "mi ken ala anpa e jan lawa ante. mi wile nanpa e ijo musi, wile pini e musi."
ni li lon la, jan musi li lukin e ma musi, e poki ona. ona li lukin e ijo musi ale ona.
ijo musi li "ijo pi tawa nasa" anu "tomo tawa" anu "soweli seli" anu "akesi seli" la, ona li kama jo e nanpa pona 5.
ijo musi li "jan lawa" la, ala li ante.
ijo musi li ijo musi ante la, ona li kama jo e nanpa pona 1.
ni li pini la, jan musi wan li jo e mute pi nanpa pona ni la: ona li lili tawa 24, ona li anpa.
suli kiwen pi tenpo tawa
musi mute la, jan musi, anu jan pi lawa musi, li wile e ni: tenpo musi li suli ala. ni li lon la, nasin pi suli kiwen pi tenpo tawa li ken lon.
nasin ni la, jan musi li nanpa e suli tenpo pi tenpo tawa ona kepeken ilo tenpo. mute tenpo lawa tu li lon. tenpo lawa #1 li tenpo lawa pi tawa ale. tenpo lawa #2 li tenpo lawa pi tawa wan (toki Nijon: "Pijojomi" (byōyomi)).
jan musi wan li jo e tenpo lawa tu ona.
open musi la, tenpo lawa #1 taso li pali. jan musi li ken pali e tawa mute lon tenpo ni. tenpo lawa #1 li kama ala la, tenpo lawa #2 li open pali. jan musi li wile pali e tawa wan lon tenpo ni. tawa li pini la, tenpo lawa #2 li ante tawa suli open ona. (jan musi li awen ken pali e tawa mute la, taso tawa wan li wile kepeken e tenpo lili.)
tenpo lawa #2 pi jan lawa li kama ala la, ona li anpa.
o musi kepeken ilo sona
lipu kon "Lishogi" la, jan li ken musi lon poka ilo, lon poka jan ante. ona li ken toki kepeken toki Inli, kepeken toki Nijon.
lipu kon "81dojo" li pali e ijo sama. nasin ona li sama nasin musi pi jan sona pi ma Nijon: sina pali e tawa ike la, sina anpa. lipu ni li ken toki e toki mute.
-
|
218
|
pipi li kon
| null |
[
"kala pona Tonyu"
] | null |
2020-10-09
|
day
|
[
"translation",
"music",
"lyrics",
"lullaby"
] |
{
"title": "虫儿飞",
"authors": [
"Ekin Cheng"
]
}
| null |
[
"https://www.youtube.com/watch?v=sjdAnoGLeF4",
"https://soundcloud.com/kala-pona/pipi-li-kon",
"https://www.youtube.com/watch?v=dZPiTCulcEc"
] | null | null | null | null |
sewi pimeja lon anpa
mun lili walo lon poka
pipi li kon, pipi li kon
sina wile e seme
mun lon sewi li telo
kasi lon anpa li moli
kon lete, kon lete
lon lon poka sina
pipi kon, kasi lape
tu li pona tawa ale
pimeja li ike ala
apeja li ike wawa
lape anu seme
ni anu nasin ante
|
219
|
ante toki tawa musi pi sitelen tawa (video game translations)
| null |
[
"jan Lentan"
] | null |
2020-10-10
|
day
| null | null |
MIT OR CC-BY-SA-3.0 OR CC-BY-SA-4.0
|
[
"https://lipu-sona.pona.la/lentan/game_patches"
] | null |
Removed the English introduction. Available in sources. Removed soft linebreaks.
| null | null |
toki pona
lipu ni li jo e lipu ilo ni: ona li ante e lipu ROM musi pi sitelen tawa, tawa ni: musi li toki kepeken toki pona.
sina wile ante e musi, sina wile jo e ijo ni:
lipu ROM musi.
lipu ante pi lipu ROM ni. kama mute la, lipu ante li jo e nasin IPS anu BPS anu XDelta.
ilo kon ni: ona li pali e lipu ROM sin tan lipu ROM, tan lipu ante. ilo ante li pali kepeken nasin ante pi lipu ante.
ilo kon pi ante lipu
lipu kon https://romhacking.net/patch li jo e ilo kon pi ante lipu. ona li ken pali kepeken nasin IPS, kepeken nasin BPS, kepeken nasin XDelta, kepeken nasin ante mute.
lipu ante li kepeken e nasin IPS la, ilo ni ale li pona:
ilo kon lawa Windows la, ilo Lunar IPS li pona mute. o open e ilo, o pilin e nena "Apply IPS Patch", o toki e ijo tu ni kepeken lipu:
ijo #1 la, o pali kepeken lipu IPS seme?
ijo #2 la, o ante e lipu seme?
sina pali e ni la, lipu ROM li ante.
ilo kon lawa MacOS la, ilo MultiPatch li pona. mi ken ala toki e ilo ni tan ni: mi sona ala e ilo MacOS.
ilo kon lawa Linux la, mi sona e ilo tu:
nasin pali lipu (GUI) li pona tawa sina la, ilo Flips li pona. sina jo e ilo kon lawa Arch Linux la, sina ken kama jo e ona kepeken nasin AUR.
nasin pali pi sitelen toki (command line) li pona tawa sina la, ilo IPS.pl li pona. sina jo e ilo perl la, o kama jo e ona, o ante e ken ona tawa "ken pali" (chmod +x ips.pl), o toki e ni tawa lipu pi toki ilo: ips.pl <lipu musi> <lipu ante>.
-
|
220
|
akesi laso en akesi jelo
| null |
[
"jan inwin"
] | null |
2020-10-12
|
day
|
[
"translation",
"children's book",
"book",
"animals"
] |
{
"title": "Frog and Toad",
"authors": [
"Arnold Lobel"
]
}
| null |
[
"https://drive.google.com/file/d/1OXasJRYbz5GLNGc0aCL-rr4KCo0JyM1P/view"
] | null |
Removed illustrations as they are not found separately online.
| null | null |
akesi laso en akesi jelo
tan jan ano lope
ante toki tan jan inwin
akesi pona tu
kama seli
akesi laso li tawa tomo lon akesi jelo· ona li kalama luka lon uta tomo· toki sin li kama ala·
‘akesi jelo o kama tan lape· kon la kama seli li lon’·
kalama ‘mu a’ li kama tan insa tomo·
akesi laso la ‘akesi jelo o kama tan lape · suno a li lon· ko lete li kama telo’·
kalama uta ‘mi lon ala’ li kama·
akesi laso li tawa insa tomo· tomo li pimeja· len lon oko tomo li anpa· akesi laso la ‘akesi jelo o· sina lon seme’·
‘o tawa weka’ li kalama tan supa lape lon tomo lili· akesi jelo li lape lon supa li lon anpa len suli·
akesi laso li tawa ma e akesi jelo· akesi jelo li open li pake li open e oko ona lon suno·
‘pakala· mi ken ala oko’ li toki tan akesi jelo·
akesi laso la ‘o musi ala· sina oko e suno e kama seli· ni la mi tu li ken awen wan lon sike suno sin ni· ale li kama pona· tenpo kama la mi ken tawa sike lon supa kasi li ken tawa wawa lon kulupu kasi li ken tawa lon telo· tenpo pimeja la mi ken awen lon ni li ken nanpa e mun’·
‘sina ken nanpa e mun· akesi laso o’ li toki tan akesi jelo· ‘mi wile lape a· sin la mi tawa lape’· akesi jelo li tawa insa tomo· ona li kama sin lon supa lape li len sin e lawa·
‘taso akesi jelo o weka ala tan musi suli ale’ li kalama suli tan akesi laso·
‘akesi laso o kute· tenpo seme la mi open lape’·
‘sina open lape lon kama lete’·
‘a’ li toki tan akesi jelo· ‘lape sin lili li ike ala tawa mi· tenpo seli li pini kama la o kama sin o pini e lape mi· tenpo pimeja pona o tawa sina’·
‘taso sina lape la mi pilin ike tan weka sina’·
akesi jelo li toki ala· ona li pini kama lape· akesi laso li oko e lipu tenpo lon sinpin insa tomo·
lipu tenpo la nimi ‘kama lete’ li lon lipu open ona· akesi laso li lanpan li pakala e lipu ni· ona li pakala a e lipu ‘lete’ e lipu ‘kama seli’ la ona li kama oko e lipu ‘seli’·
wawa la akesi laso li tawa supa lape· ‘akesi jelo o lape ala· tenpo seli li kama’·
‘seme’ li tan akesi jelo· ‘nasin seme la tenpo seli li kama lon’·
‘lon’ li tan akesi laso· ‘o oko e lipu tenpo sina’·
akesi jelo li oko e lipu· lipu ‘seli’ li sinpin· akesi jelo li toki ‘tenpo seli li lon a’ li kama sewi tan supa·
ni la ona en akesi laso li tawa wawa tan tomo ona· ona tu li oko e ma suli pona lon tenpo seli·
toki musi
tenpo suno wan la akesi laso li ike pilin·
akesi jelo li toki· ‘akesi laso o· sina laso mute oko’·
‘taso tenpo ale la mi laso oko· mi akesi laso’·
‘tenpo suno ni la akesi laso ante la sina laso a tawa oko’ li tan akesi jelo· ‘o kama lon supa mi o lape’· akesi jelo li pali e telo kasi seli li pana e poki telo tawa akesi laso·
akesi laso li moku e telo li toki· ‘mi awen lon supa lape la o toki musi tawa mi’·
‘pona· lawa mi la mi alasa e toki musi tawa sina·’ akesi jelo li alasa li alasa· ‘kepeken tenpo lili la mi tawa weka li tawa· ken la pali ni li pana e toki musi tawa lawa mi·’
akesi jelo li tawa lon supa ma lon poka tomo· taso toki musi li kama ala tawa ona· akesi jelo li kama sin lon insa tomo li pana e lawa ona lon supa anpa· akesi laso la ‘sina anpa lon supa e lawa sina tan seme·’
‘pali ni la toki musi li ken kama tawa mi’ li toki tan akesi jelo· ona li awen sama ni kepeken tenpo suli· taso toki musi li kama ala tawa ona· ona li pana a e telo tawa lawa ona·
akesi laso la ‘sina pana e telo tawa lawa sina tan seme·’
‘pali ni la toki musi li ken kama tawa mi·’ akesi jelo li pana e telo mute tawa lawa ona· taso toki musi li kama ala tawa ona· ona li pana wawa a e lawa ona tawa sinpin tomo·
‘tan seme’ li nimi tan akesi laso·
akesi jelo la ‘ken la toki musi li kama·’
akesi laso la ‘tenpo ni la mi pilin pona a· sina wile ala pana e toki musi tawa mi·’
‘tenpo ni la mi a li kama lon supa lape· lawa mi ni ike pilin·’
akesi laso la ‘sina wile ala wile e toki musi tan mi’·
‘sina sona la mi wile’·
akesi laso li toki e ni·
‘tenpo wan la akesi pona tu li lon· akesi laso li ike pilin· wile ona la akesi pona jelo li toki musi tawa ona· taso akesi jelo li sona ala e toki musi· ona li tawa li pana e lawa ona lon supa anpa li pana e telo tawa lawa ona li pana wawa e lawa ona tawa sinpin tomo· taso toki musi li kama ala tawa akesi jelo· ni la akesi jelo li ike pilin· taso akesi laso a li kama pona pilin· ni la akesi jelo li tawa supa lape· akesi laso li sewi li toki musi tawa ona· toki musi ni li pona ala pona tawa sina· akesi jelo o·’
taso akesi jelo li toki ala· ona li lape·
nena len weka
akesi jelo en akesi laso li tawa lon nasin kasi· ona li tawa lon poka telo· pini tawa la ona li kama sin lon tomo tan akesi jelo·
akesi jelo la ‘pakala· nena len wan tan len suli mi li weka· mi sona ala e lon ona· ante la noka mi li ike pilin a·’
akesi laso la ‘o monsuta ala· sin la mi tu li ken tawa lon nasin pini· tenpo kama lili la mi alasa pona li oko e nena len sina·’
sin la ona tu li tawa supa kasi suli· kasi supa la ona li alasa oko e nena· ‘nena len sina li lon ni’ li kalama suli tan akesi laso·
‘ni li nena mi ala’ li nimi tan akesi jelo· ‘nena ni li pimeja· nena mi li walo’· akesi jelo li pana e nena pimeja lon poki len ona·
waso li kama anpa tan sewi· ‘toki· akesi o· sina weka ala weka e nena len sina· mi kama oko e nena ni a’·
‘nena ni li nena mi ala’ li nimi tan akesi jelo· ‘nena ni la lupa tu li lon· nena mi la lupa neja li lon’· akesi jelo li pana e nena lupa lon poki ona·
akesi tu li tawa sin lon kasi suli mute li oko lon nasin pimeja· ‘nena sina li lon ni’ li nimi tan akesi laso·
‘ni li nena mi ala’ li kalama tan akesi jelo· ‘nena ni li lili· nena mi li suli’· ona li pana e nena lili lon poki ona·
kijetesantakalu li kama tan poka ante lon kasi suli· kijetesantakalu la ‘kute mi la sina alasa e nena len· mi kama oko e nena ni a’·
‘a· ni li nena mi ala’ li kalama suli tan akesi jelo· ‘nena ni li leko· nena mi li sike’· ona li pana e nena leko lon poki ona·
akesi tu li tawa telo· ona li alasa oko lon ma ko e nena· akesi laso li kama oko e nena· taso nena sin li nena ante·
akesi jelo la ‘ni li nena mi ala’· ona li sewi li anpa li kalama suli e ni· ‘ma ale la nena mute li lon· taso nena mi li lon ala’· ona li tawa wawa li kama insa tomo li pake wawa e lupa tomo·
supa tomo ni la ona li oko e nena len sike walo· nena len ni la lupa neja li lon· ‘a’ li kalama tan akesi jelo· ‘tenpo ale ni la nena li awen lon ni· mi pali e ike mute tawa akesi laso’· akesi jelo li lanpan e nena ale tan poki ona· ona li linja e nena tawa len ona·
suno kama la ona li pana e len ona tawa akesi laso·
akesi laso la nena ante mute lon len li pona mute· ona li kama insa len li sewi· nena li kama weka ala·
akesi jelo li linja pona a e ona·
tawa lon telo
akesi jelo en akesi laso li tawa telo·
‘suno ni la awen lon telo li pona’ li nimi tan akesi laso·
akesi jelo la ‘kiwen ni la mi tawa poka ante o lon insa len e mi·’
akesi laso la ‘mi len ala lon telo’·
akesi jelo la ‘mi len· mi pini kama insa len la o oko ala e mi· mi pini kama lon telo la sina ken oko e mi·’
akesi laso la ‘tan seme’·
akesi jelo la ‘tan li ni· len telo mi la mi musi oko·’
akesi jelo li kama tan poka ante kiwen la akesi laso li oko ala· akesi jelo li lon insa len· ‘o oko ala’·
akesi laso en akesi jelo li sewi li kama lon telo· tenpo suli la ona li awen tawa lon telo·
akesi laso li tawa wawa li pana wawa e telo· akesi jelo li tawa lili li pana lili e telo· ona tu li musi pona·
akesi kiwen li kama lon poka telo·
‘akesi laso o· o toki tawa akesi kiwen e ni· ona o weka’ li nimi tan akesi jelo·
‘ona o oko ala e len telo mi’·
akesi laso li tawa akesi kiwen li toki e ni· ‘sina o weka tan ni’·
akesi kiwen la ‘tan seme·’
‘akesi jelo la ona li musi oko lon len telo ona· ni la ale o oko ala e ona’·
akesi ante mute li lon poka· ‘lon la akesi jelo li musi ala musi oko lon len’· akesi linja li kama tan kasi supa· ‘ni li musi lon la mi wile mute oko e ni·’
pipi tu li kama li toki e ni· ‘mi li wile oko a e ona·’
soweli lili la ‘mi a· tenpo suli la mi oko ala e ijo musi·’ akesi laso li kama sin tawa akesi jelo li toki e ni· ‘mi pakala· akesi jelo o· ale li wile oko e len sina·’
akesi jelo la ‘tan ni la mi awen lon ni· ona li weka la mi tawa’· ale li awen lon poka telo·
akesi laso li kalama suli e ni· ‘ale o tawa weka’· taso ona li weka ala·
akesi jelo li kama lete pilin· sijelo ona li tawa lili mute· ona li pana e mu kon· ‘mi o kama weka tan telo· sijelo mi li kama lete’· ona li kama weka tan telo· telo li kama anpa tan len ona·
akesi kiwen en akesi mute ante en akesi linja li kuntu· soweli lili en akesi laso li kuntu a·
‘akesi laso o· sina kuntu tan seme’ li sona wile lon akesi jelo·
akesi laso la ‘lon la sina musi oko a lon len telo sina la mi kuntu·’
akesi jelo la ‘lon·’ akesi jelo li jo e len ale ona li tawa tomo·
lipu pana
akesi jelo li awen lon poka tomo· akesi laso li kama li toki e ni· ‘akesi jelo o· ale li pona ala pona· oko mi la sina ike pilin·’
‘mi ike pilin a’ li nimi tan akesi jelo· ‘tenpo ni li ike tawa mi· tenpo ni la lipu pana o kama tawa tomo mi· ona li tenpo ike·’
‘tenpo ni li ike tan seme’·
‘lipu ala li kama tawa mi lon tenpo ale· ala li awen lon poki lipu mi’·
‘tenpo ala la lipu li kama ala kama’·
‘tenpo ala’ li tan akesi jelo· ‘ala li pana e lipu tawa mi· ala li awen lon poki lipu mi· tan ni la mi awen e kama lipu la mi pilin ike’·
akesi tu li awen li pilin ike lon poka·
pini awen la akesi laso li toki e ni· ‘mi o tawa tomo o pali e ijo suli’· wawa la akesi laso li tawa tomo·
ona li kama jo e ilo sitelen e lipu· ona li sitelen lon lipu li pana e lipu lon lipu poki· lipu poki la sitelen li lon li toki e ni· ‘lipu tawa akesi jelo’· akesi laso li kama wawa tan tomo ona· ona li oko e pipi ko kiwen· ‘pipi o’ li nimi tan akesi laso· ‘sina o pana e lipu ni tawa akesi jelo o pana lon poki lipu·’
pipi la ‘ni li pona· mi tawa’·
akesi laso li kama wawa sin tawa akesi jelo· akesi jelo li awen lon supa lape ona· ‘akesi jelo o kama sewi o oko e poki lipu sina’·
‘ala’ li nimi tan akesi jelo· ‘awen lon poki lipu li pana e pilin lape e pilin apeja tawa mi·’
akesi laso li oko e poki lipu kepeken lupa tomo· pipi li lon ala· ‘akesi jelo o· lipu pana li kama tawa sina’·
‘ala a’ li kalama tan akesi jelo· ‘pilin wawa mi la lipu li kama ala tawa mi lon tenpo ale’·
akesi laso li oko sin· awen la pipi li lon ala· ‘taso akesi jelo o· ken la lipu li kama tawa sina’·
‘o musi ala· tenpo ni anu tenpo ale la lipu ala li kama tawa mi’· akesi laso li oko sin· awen la pipi li lon ala· akesi jelo la ‘akesi laso o· sina oko kepeken lupa tomo tan seme’·
‘lipu li ken kama la mi oko’·
akesi jelo la ‘taso ala li kama’·
‘ala· lon la lipu li kama· mi pana e lipu tawa sina la mi sona’·
‘ni li lon ala lon a· lipu la sina sitelen e seme’·
akesi laso la ‘mi sitelen e ni· ‘akesi jelo olin mi o· sina akesi pona mi la mi pilin pona mute· – tan akesi pona laso sina’’·
‘lipu ni li pona mute a’· ona tu li awen lon poka poki· ona tu li awen li pilin pona· ona li awen kepeken tenpo suli· suno kama neja la pipi li kama li pana e lipu tawa akesi jelo· akesi jelo li pilin pona a tan jo ona·
|
222
|
Pesi o
| null |
[
"kala pona Tonyu"
] | null |
2020-10-23
|
day
|
[
"translation",
"music",
"lyrics",
"pop"
] |
{
"title": "Betty",
"authors": [
"Taylor Swift"
]
}
| null |
[
"https://soundcloud.com/kala-pona/pesi-o"
] | null |
Section headers are wrapped inside square brackets.
| null | null |
[musi #1]
Pesi o
mi o alasa sona ala
e tan pi weka sina
taso ona li ken mi
Pesi o
tenpo wan la mi lon
poka pi tomo sina la
pilin mi la, mi kama moli
[kama sike]
sina kute e ni tan jan Ine
sina la toki ona li powe
lon tenpo mute, taso ni la ona li lon
pali mi pi ike nanpa wan
li ni tawa sina
[sike]
taso, mi lon tomo sina la
sina wile ala wile e mi?
sina toki ala toki e ni:
o pakala, o weka
o awen olin e mi
ona li suli ala tawa mi
mi jan lili li sona ala e ni
taso mi wile e sina
[musi #2]
Pesi o
mi sona e tan pi ale ni
kalama musi li kama
lon tomo sona suli
sina lukin ala e mi
jan mute li lon
kin la sina olin e jan sin
[kama sike]
sina kute e ni tan jan Ine
sina la toki ona li powe
lon tenpo mute, taso ni la ona li lon
pali mi pi ike nanpa wan
li ni tawa sina
[sike]
taso, mi lon tomo sina la
sina wile ala wile e mi?
sina toki ala toki e ni:
o pakala, o weka
o awen olin e mi
ona li suli ala tawa mi
mi jan lili li sona ala e ni
taso mi wile e sina
[ante]
mi tawa tomo mi lon nasin lili kiwen
li wile e sina. ona li lon
sama wile pi ike mute mi
'o kama' li toki ona
suno li kama pimeja
mi lape lon poka ona
taso mi wile e sina lon tenpo ale
[musi #3]
Pesi o
mi lon poka pi tomo sina
li wile e ni lon mute
tenpo ni la ona li lon
Pesi o
tenpo ni li tenpo pini
pi ken pi wile mi
tawa olin sina
pali wan taso pi wile mi
li pona tawa ni
mi kama lon tomo sina
lon, mi kama lon tomo sina
[sike]
lon, mi kama lon tomo sina
sina wile ala wile e mi
sina olin ala olin e mi
lon lupa pi tomo sina
sina wile olin e mi la
ni li pona ala pona e tu mi
mi jan lili li sona ala e ni
taso mi olin e sina
[pini]
mi len e len sina
li lon tomo tawa
mi tu li olin
mi wile e sina
|
223
|
SONA SIN | News in Toki Pona
|
toki! sitelen tawa ni li sona sin mi pi wan nanpa! a a a!
PICTURES:
Olivier Hoslet/AFP via Getty Images
https://es.wikipedia.org/wiki/Archivo:COVID-19_Outbreak_Cases_in_the_United_States_(Density).svg
https://upload.wikimedia.org/wikipedia/commons/thumb/1/1f/COVID-19_Germany_-_Cases_per_capita_%28last_14_days%29.svg/
https://en.wikipedia.org/wiki/COVID-19_pandemic_in_Italy#/g
https://en.wikipedia.org/wiki/2020_United_States_presidential_election
https://www.bbc.com/news/world-us-canada-54640576
https://nypost.com/2020/10/22/trump-slams-obama-as-ex-president-returns-to-2020-campaign-trail/
© Umit Bektas/Reuters - https://www.zeit.de/politik/ausland/2020-10/bergkarabach-tuerkei-aserbaidschan-militaerhilfe-armenien?utm_referrer=https%3A%2F%2Fnews.google.com%2F
https://en.wikipedia.org/wiki/Fuat_Oktay#/media/File:Fuat_Oktay_(cropped).jpg
and creative commons
SOURCES:
polls: https://www.bbc.com/news/election-us-2020-53657174
Corona: https://www.theguardian.com/world/live/2020/oct/22/coronavirus-live-news-france-nears-1m-cases-as-four-us-states-see-record-one-day-deaths
US election: https://www.bbc.com/news/world-us-canada-54640576
Thailand protests: https://www.bbc.com/news/world-asia-54641775
Armenia Azerbaijan conflict: https://www.zeit.de/politik/ausland/2020-10/bergkarabach-tuerkei-aserbaidschan-militaerhilfe-armenien?utm_referrer=https%3A%2F%2Fnews.google.com%2F
|
[
"jan Alonola"
] | null |
2020-10-23
|
day
| null | null | null |
[
"https://www.youtube.com/watch?v=Ejl3PwsOo-Y"
] | null | null | null |
reformatted manually
|
o kama pona tawa sona sin Alonola pi wan nanpa!
tenpo suno ni la mi toki e lili ike Kolona e wile lawa pi ma Mewika e ni: jan pi ma Tawi li wile e ante. mi toki sin e ni: ma Aja en ma Asepakan li utala.
|
224
|
waso en poki
|
A translation of The Crow and the Pitcher
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Crow and the Pitcher",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
waso en poki
tenpo pi telo ala la waso li moku lili e telo. waso pi wile moku li lukin e poki pi telo lili. taso poki li suli. telo li lon anpa. waso li ken ala uta e telo. pilin ona la ona li kama moli tan wile moku.
taso ona li pilin e ijo. ona li kama jo e kiwen lili li pana e ona li poki. kiwen li kama lon poki la telo li kama sewi li kama lon poka pi uta waso. ni la ona li ken moku.
sona li pona lon tenpo ike.
|
225
|
pipi lili en mani
|
A translation of The Gnat and the Bull
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Gnat and the Bull",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
pipi lili en mani
pipi lili li tawa lon sewi ma li kalama suli pi ijo lili li kama lon palisa lawa pi soweli mani. ona li lape lili la ona li open tawa. ona li toki tawa mani suli.
“pilin mi la weka mi li pona tawa sina.” ona li toki.
“ona li suli ala tawa mi.” mani li toki. “mi sona ala e lon sina.”
tenpo mute la mi suli tawa mi li lili tawa jan poka. ijo pi lawa lili li suli mute tawa ona sama.
|
226
|
soweli loje en mani
|
A translation of The Fox and the Goat
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Fox and the Goat",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli loje en mani
soweli loje li tawa anpa pi lupa telo. ona li suli mute ala. taso ona li ken ala kama lon sewi. ona li awen lon tenpo suli la mani lili pi wile moku li kama. pilin mani la soweli li moku e telo lon anpa. ona li wile sona e pona telo.
“telo ante pi ma ale la ona li pona mute a.” soweli sona li toki. “o kama anpa. o moku e ona. mute pona li lon tawa mi tu.”
mani pi wile moku li tawa anpa wawa li kama moku e ona. wawa sama la soweli loje li kama lon sewi mani li kama weka tan lupa.
tenpo ni la mani pi sona lili li sona e pakala ona. ona li toki e wile sewi ona tawa soweli. taso soweli loje li open tawa ma kasi.
“sona sina li mute sama linja pi anpa lawa sina la sina tawa anpa ala tan ni: sina ken ala kama sewi sin.”
o sona e pakala kama.
|
227
|
soweli ike pi selo pona
|
A translation of The Wolf in Sheep's Clothing
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Wolf in Sheep's Clothing",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli ike pi selo pona
soweli ike li ken ala kama moku pona tan jan pi awen soweli. taso tenpo pimeja wan la ona li lukin e selo soweli weka. tenpo suno kama la ona li kepeken len e selo li tawa ma soweli. soweli lili li tawa lon monsi ona. ona tu li tawa weka. soweli ike li moli e soweli lili.
tenpo pimeja ni la soweli ike li tawa ma soweli lon poka soweli. taso pimeja ni la jan awen li wile moku e soweli. ni la ona li jo e ilo moli li tawa ma soweli li moli e soweli ike.
jan ike li kama pakala tan ike ona.
|
228
|
jan pi alasa kala en kala lili
|
A translation of The Fisherman & the Little Fish
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Fisherman & the Little Fish",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
jan pi alasa kala en kala lili
jan pi alasa kala li kama jo e mani lili tan alasa ona. tenpo suno ike wan la ona li kama jo taso e kala lili. ona li pana e kala lon poki la kala li toki:
“jan alasa o awen e mi! mi lili mute li mani lili. mi kama suli la mi moku pona.”
taso jan alasa li pana e ona lon poki.
“mi weka e sina la mi ike.” ona li toki. “lili sina li suli ala. mi jo ala e kala ante. ni la sina pona.”
toki suli li mani ala. jo lili li mani.
|
229
|
soweli en waso pi luka pimeja
|
A translation of The Fox and the Stork
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Fox and the Stork",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli en waso pi luka pimeja
tenpo suno wan la soweli loje li wile kama musi li wile ike e waso pi luka pimeja. waso li nasa lukin li musi lukin tawa soweli.
“o kama moku lon poka mi.” ona li toki tawa waso. ona li pilin pona tan musi ike ona. waso li wile kama li kama pi wile moku pona.
moku la soweli li pana e moku telo. taso ona li lon supa lili. waso li ken telo lili taso e uta ona li ken ala moku e ona. taso soweli li moku pona e ona. ona li wile ike tawa waso la ona li moku wawa e ona tan musi ike ona.
ni li ike mute tawa waso. taso ona li awen pona li utala ala. ante la ona li toki e wile ona tawa soweli. sama la ona li wile pana e moku tawa soweli. kama la soweli li tawa waso lon tenpo moku. waso li pana e kala pi kon pona. taso ona li lon poki suli. waso li ken moku pona e ona kepeken palisa uta suli ona. taso soweli li ken ala uta e ona. ona li ken pilin kontaso e ona. ni la soweli li kama pilin utala. waso li toki:
musi ike pi jan poka li ike tawa sina la o musi ike ala e ona.
|
230
|
soweli loje en kili loje
|
A translation of The Fox and the Grapes
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Fox and the Grapes",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli loje en kili loje
tenpo suno wan la soweli loje li lukin e kulupu pona pi kili loje lon linja pi kasi suli. kili li jo ale e telo. ona li lukin e kili la uta pi soweli loje li pana e telo mute.
kulupu li lon sewi kasi. soweli li wile e ona la ona li wile tawa sewi. tenpo nanpa wan la ona li tawa sewi. taso ona li kama ala lon poka. ni la ona li tawa weka lili li tawa wawa sin tawa ona. taso ona li kama ala lon poka lon tenpo sin. tenpo mute la ona li lukin tawa ona. taso ona li ken ala.
tenpo ni la ona li kama anpa li lukin pi pilin ike e kili.
“mi nasa a.” ona li toki. “mi pali mute tawa kili nasa ike.”
ona li tawa weka pi pilin ike mute.
ijo pi weka ona li ike li lili tawa jan mute.
|
231
|
pipi lili en waso
|
A translation of The Ant and the Dove
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Ant and the Dove",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
pipi lili en waso
waso li lukin e ni: pipi lili li tawa anpa lon telo. pipi li utala e telo li wile tawa ma. pilin ike ona la waso li pana e linja kasi lon poka pipi. pipi li jo wawa e linja li tawa poka telo.
tenpo kama la pipi li lukin e ni: jan li wile moli e waso kepeken kiwen. jan li kama pana e kiwen la pipi li uta e anpa noka jan. pilin ike la jan li pana ike e kiwen li utala ala e waso. waso li tawa weka li awen pona lon ma kasi weka.
pali pona li lili ala.
|
232
|
kasi pi kili ala
|
A translation of The Plane Tree
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Plane Tree",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
kasi pi kili ala
jan tawa tu li tawa lon anpa pi suno wawa sewi li alasa e pimeja pi kasi suli tan lape. ona li lukin e lipu kasi pona la ona li kama sona e ni: ona li kasi pi kili ala.
“a kasi pi kili ala li ike a!” jan wan li toki. “ona li pana e kili ala a li pana taso e lipu jaki ona lon anpa.
“jan ike pi pilin ike o!” kalama li kama tan kasi. “sina lape lon pimeja lete mi. taso toki sina la mi ike! jan sewi Jupite
tenpo mute la ijo pi pona mute li suli ala tawa mi.
|
233
|
soweli en kute ona
|
A translation of The Hare and His Ears
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Hare and His Ears",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli en kute ona
soweli lawa li moku e soweli la ona li kama pakala tan palisa lawa ona. ona li pilin ike mute tan palisa lawa ike. ni la ona li toki lawa tawa soweli ante poka. ona o weka tan ma ona lon tenpo suno ni.
soweli ale li pilin ike tan toki lawa ni. soweli ale pi palisa lawa li kama tawa weka. soweli pi kute suli li jo ala e palisa lawa. taso soweli lawa li ike tawa ona. lape ona la ona li lukin e soweli lawa ike.
ona li kama tan lupa lon open pi tenpo suno la ona li lukin e selo pimeja pi kute suli ona li kama pilin ike mute.
“pipi poka mi o!” ona li toki. “mi tawa. pilin mi la kute mi li palisa lawa tawa soweli. mi ken ala ante e pilin ona.”
o ken ala e ike pi jan ike.
|
234
|
soweli pi tawa wawa en akesi pi tawa lili
|
A translation of The Hare and the Tortoise
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Hare and the Tortoise",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli pi tawa wawa en akesi pi tawa lili
tenpo wan la soweli pi tawa wawa li musi ike tan akesi pi tawa lili.
“sina tawa ala tawa?” ona li toki li kalama tan musi ike.
“tawa.” akesi li toki. “sina la mi tawa lili. taso mi ken tawa pona. mi tu o utala tawa.
soweli li pilin musi tan toki ni. ona li wile utala tawa tan musi. soweli loje li pana e pona tawa ona li sitelen e nasin pi utala tawa ona li open e tawa ona.
tenpo lili la soweli pi tawa wawa li lon weka. ona li wile musi ike tan akesi. ni la ona li lape lili lon poka nasin li awen tan kama akesi.
akesi li awen tawa lili. taso ona li tawa pona. ona li kama lon poka pi soweli lape li awen tawa. soweli li awen lape li sona ala e kama akesi. ona li pini lape la akesi li lon pini nasin. soweli li tawa wawa mute. taso ona li pini lon monsi akesi.
tenpo ale ala la jan wawa li pini pona lon utala.
|
235
|
soweli uta tu
|
A translation of The Two Goats
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Two Goats",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli uta tu
soweli tu li tawa musi lon supa kiwen sewi lon poka pi nena suli. ona tu li kama lon poka pi ona sama lon poka lupa. soweli wan li lon poka wan. soweli ante li lon poka ante. anpa la telo li tawa wawa. sijelo pi kasi moli li wan e poka tu. ona li nasin lili li kama e pilin ike lon soweli wawa kin. taso soweli tu ni li pilin ike ala. ona la ona sama li suli taso. ni la ona li awen ala tan ona ante.
soweli wan li noka e kasi li open tawa. soweli ante li sama. insa pi sijelo kasi la ona tu li kama lawa e ona ante. soweli ala li tawa. ni la ona tu li tawa anpa. telo wawa li tawa weka e ona.
ike li kama la o utala ala.
|
236
|
akesi en soweli lili
|
A translation of The Frog and the Mouse
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Frog and the Mouse",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
akesi en soweli lili
soweli pi lili mute li lukin kama musi li tawa lon poka pi telo akesi. akesi li lukin e soweli la ona li tawa poka telo li mu:
“sina wile ala wile kama lon ma mi? mi ken pana e musi tawa sina.”
soweli lili li wile mute lukin e ma ale. taso ona li ken ala tawa pona lon telo.
akesi li pilin e ijo. ona li wan e noka ona e noka soweli kepeken linja kasi wawa. ni la ona li tawa telo. monsi ona la soweli lili pi sona lili li kama. soweli lili li wile tawa ma lon tenpo sin. taso akesi li wile ante. ona li tawa anpa telo li moli telo e soweli lili. ona li wile weka e linja kasi tan noka ona. taso waso li kama. ona li lukin e sijelo pi soweli moli li jo weka e ona. noka akesi en noka soweli li awen wan. ni la waso li jo e ona tu tawa moku ona.
jan pi wile pakala li kama pakala.
|
238
|
poki kalama soweli
|
A translation of Belling the Cat
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "Belling the Cat",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
poki kalama soweli
tenpo wan la soweli lili li kama kulupu li toki e wile weka ona tan soweli ike ona. ona li wile sona e kama soweli. ni la ona li ken tawa weka. kin a. ona o pali e ijo. tenpo suli la ona li pilin ike tan palisa luka ona. tenpo pi mute ala la ona li tawa ala tan tomo ona tan ni.
ona li toki mute. taso ala li pona tawa ona. pini la soweli pi lili mute li kama sewi li toki:
“mi pilin e ijo. ona li pona. taso mi sona ala e ken ona.
mi wile taso pana e poki kalama lon anpa lawa soweli. poki li kalama la mi sona e kama pi soweli ike mi.”
soweli lili ale li pilin wawa a. tenpo pini la ona li pilin ala e ni tan seme? taso ona li kalama pi pilin pona la soweli lili sona pi tenpo suli li kama sewi li toki:
“toki pi soweli lili ni li pona. taso mi wile sona e ni: sina seme li pana e poki lon soweli ike?”
toki en pali li ante.
|
239
|
soweli tomo en soweli ma
|
A translation of The Town Mouse & the Country Mouse
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Town Mouse & the Country Mouse",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli tomo en soweli ma
tenpo wan la soweli tomo li tawa soweli sama ona lon ma selo. moku la soweli ma li pana e palisa pan e anpa kasi e kiwen kasi lili lon poki pi telo lete. soweli tomo li moku lili. lukin la ona li moku e ona tan ni: ona li wile ala ike tawa soweli sama ona.
moku li pini la soweli pona tu li toki suli. nimi ante la soweli tomo a li toki e ale pi ma tomo. soweli ma li kute taso. ona li kama lape lon supa kasi pona lon selo kasi linja li lape pona pi kalama ala tawa kama suno. lape ona la soweli ma li soweli tomo. ijo ale pona pi ma tomo li lon sama toki pi soweli pona ona. tenpo suno kama la soweli tomo li toki tawa soweli ma. wile ona la soweli ma li tawa ma tomo lon poka ona. soweli ma li wile kin.
ona li kama lon tomo suli pi soweli tomo la ona li lukin e pini pi moku suli lon supa. pan suwi en ko suwi en ko jelo pona en moku ale pona li lon. soweli tomo li open moku e pan suwi la ona li kute e kalama wawa pi soweli ike lon lupa. pilin ike la soweli li len e ona sama li awen pi tenpo suli. pini la ona li tawa supa moku lon tenpo sin. jan pali tomo li kama li weka e moku tan supa. soweli suli li kama lon monsi ona.
soweli ma li tawa tomo lili pi soweli tomo li kama jo e poki ona e ilo len ona.
“sina jo e ijo mute pi pona mute. mi jo ala e ona.” ona li open tawa weka. “taso moku lili en lon lili pona mi li pona tawa mi tan ni: ma mi la mi ken awen pona.”
ijo lili en awen pona li pona. mute en pilin ike en sona ala li ike.
|
240
|
waso loje en soweli loje
|
A translation of The Cock and the Fox
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Cock and the Fox",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
waso loje en soweli loje
tenpo suno pi pimeja kama la suno li tawa anpa. waso suli sona li tawa sewi kasi. ona li wile kama lape li tawa wawa e luka ona li mu wawa. ona li open kama lape la ona li lukin e ijo loje e nena sinpin suli. anpa la soweli loje li lon.
“sina kute ala kute e ijo sin?” soweli loje li toki wawa pi pilin pona.
“ijo sin seme?” waso li toki pi wawa lili. taso ona li pilin nasa tan soweli loje ike.
“kulupu mama sina en kulupu mi en kulupu pi soweli ale li wile weka e ante ona li wile awen pona tawa tenpo ale. ona li pona a! mi wile luka pona e sina. o kama anpa. mi o pilin pona lon poka tan pona ni.”
“a pona!” waso li toki. “mi pilin pona kin tan ijo sin ni.” taso ona li toki wawa ala li lukin e ijo lon weka.
“sina lukin e seme?” soweli li toki pi pilin ike lili.
“a kulupu pi soweli wawa li kama. ken la ona li kute e ijo sin li—”
taso soweli loje li awen ala. ona li tawa weka.
“o awen.” waso li kalama. “sina tawa tan seme? soweli wawa li pona tawa sina lon tenpo ni!”
“lon.” soweli loje li toki. “taso ken la ona li kute ala e ijo sin. ante la mi wile pali e ijo.”
waso li pilin pona li kama lape pona. soweli loje li sona. taso waso li sona mute. toki waso pi lon ala la ona li ken weka e soweli loje.
tenpo mute la jan pi lon ala li kute e toki pi lon ala.
|
241
|
kasi palisa en kasi linja
|
A translation of The Oak and the Reeds
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Oak and the Reeds",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
kasi palisa en kasi linja
kasi palisa pi suli mute li awen lon poka pi telo linja lili. kasi linja mute li lon telo. kon li tawa la kasi suli li awen palisa wawa. luka ona li awen sewi. taso kasi linja li tawa anpa lon kon tawa li kalama pi pilin ike.
“mi sona e pilin ike sina.” kasi suli li toki. “kon lili li tawa lili e supa telo li tawa mute e sina. taso mi kasi wawa. mi awen palisa li awen wawa lon kon ike pi wawa mute.”
“o pilin ike ala tan mi.” kasi lili mute li toki. “kon li ike ala tawa mi. ona li tawa e mi. taso mi pakala ala. sina pilin pona tan wawa sina. sina awen pona. taso pini li kama.”
kasi linja li toki la kon sike wawa li kama tan ma lete. kasi suli li awen wawa li utala e kon ike. kasi linja li tawa anpa. kon li kama wawa mute a. ni la kasi suli wawa li kama pakala li kama anpa. noka ona li kama weka tan ma. ona li awen lon anpa lon poka pi kasi linja.
utala li ike la o pini. ante la sina kama pakala.
|
242
|
mama en soweli
|
A translation of The Mother and the Wolf
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Mother and the Wolf",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
mama en soweli
tenpo pi kama suno la soweli pi wile moku li alasa lon poka tomo pi ma tomo. ona li kute e kalama pi jan sin li kute e toki mama:
“jan lili o pini! o pini e kalama sina. ante la mi pana e sina tawa soweli!”
toki ni li nasa tawa soweli. taso ona li pilin pona tan moku pona. ni la soweli li awen lon anpa pi lupa tomo li awen tan jan lili kama. jan lili li awen kalama. taso soweli li kama moku ala. tenpo pimeja la ona li kute e toki mama lon tenpo sin. mama li awen lon poka lupa li kalama musi lape tawa jan ona.
“jan lili o, pona! soweli li moku ala e sina. ala a! mama mije li lukin. soweli li kama lon poka la mama li moli e ona.”
ni la mama mije li kama lon poka tomo. soweli li tawa weka.
toki ale ala li lon.
|
243
|
waso en pipi kalama
|
A translation of The Owl and the Grasshopper
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Owl and the Grasshopper",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
waso en pipi kalama
waso li lape lon tenpo suno ale. suno li kama anpa la ona li pana e suno loje pi kama weka. pimeja li kama li tawa pi wawa lili lon ma kasi. ni la waso li kama tan lupa kasi li tawa e sijelo ona e lukin ona. tenpo ni la mu nasa ona li kalama lon ma pi kalama ala. ona li open alasa e pipi e akesi e soweli lili.
waso suli ni li kama suli mute la ona li kama pilin ike. ijo mute li kama pona ala tawa ona. ijo li pini e lape ona la ona li ike mute. tenpo suno wan pi tenpo seli la ona li kama lape lon lupa ona lon kasi suli. pipi poka li kalama. ona li kalama pi pilin pona. taso ona li ike tawa kute. lawa waso li kama tan lupa kasi.
“o weka tan ni.” ona li toki tawa pipi. “sina ike anu seme? mi suli mute li wile lape lon kalama ala.
taso toki pipi la pipi li ken awen lon ni sama waso. ni la ona li wawa e kalama ona.
sona waso la toki utala li ike. suno la lukin ona li pona ala. ni la ona li ken ala pakala e pipi. ante la ona li toki pona tawa ona:
“pipi o.” ona li toki. “mi wile awen lon la kalama ona o kama pona tawa mi. a mi jo e telo kili nasa pona pi nena sewiOlinpo. jan sewi Apolon li moku e ona li kalama musi tawa jan sewi ante. o kama lon ni. o moku e telo pona ni lon poka mi. sona mi la ona li pona e kalama musi sina sama jan sewi Apolon a.”
nimi pona waso li pona tawa pipi nasa. ona li kama sewi tawa lupa waso. taso ona li kama poka la waso li ken lukin e ona li moku ale e ona.
toki pona pi lon ala li olin lon ala. o awen wawa. toki pona pi jan ike li ike.
|
244
|
soweli pi palisa lawa en sitelen ona
|
A translation of The Stag and His Reflection
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Stag and His Reflection",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli pi palisa lawa en sitelen ona
soweli pi palisa lawa li moku e telo li lukin e sitelen ona lon telo. nena pi palisa lawa ona li pona tawa ona. taso noka lili ona li ike tawa ona.
“ni li lon tan seme?” ona li toki pi pilin ike. “lawa mi li pona mute lukin tan palisa pona mi. taso noka mi li ike lukin.”
tenpo ni la ona li pilin e kon pi soweli wawa li tawa weka kepeken tenpo lili. taso ona li tawa wawa la palisa lawa ona li kama awen lon luka kasi. soweli wawa li kama lon. pilin pi soweli palisa la noka ona pi ike lukin li ilo pona. taso palisa lawa ona li kama e pakala ona.
tenpo mute la ijo pi pona lukin li pona tawa mi. ilo li ike tawa mi lon tenpo mute.
|
245
|
soweli loje en waso kalama
|
A translation of The Fox & the Crow
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Fox & the Crow",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli loje en waso kalama
tenpo suno wan pi kama suno la soweli loje li alasa lon ma kasi li lukin e waso pimeja lon luka kasi sewi. ona li lukin e waso mute. taso waso ni li jo e moku ko lon uta ona.
“a mi wile ala awen alasa.” soweli loje sona li toki lon lawa ona. “moku lili li lon tawa mi.”
ona li kama lon poka pi kasi waso li lukin sewi tawa waso. soweli li toki. “waso pi pona lukin o, suno pona a!”
waso li lukin pi pilin ike lili e soweli. ona li jo wawa e moku lon uta ona li toki ala tawa soweli.
“ona li pona lukin a!” soweli li toki. “selo ona li suno a! sijelo pona a! luka pona a! ona li kalama pona tawa mi la mi ken kama sona e pona ale ona.”
waso li kute e toki pona ni li pilin ike ala. ona li wile pona mute tawa soweli. ni la ona li open e uta ona li kalama wawa. taso moku ona li kama anpa li tawa uta open soweli.
“pona tawa sina.” soweli sona li toki pona li kama weka. “kalama sina li pona lon. taso lawa sina li pona ala.”
jan ike pi toki pona li kama jo ike e ijo pona tan jan kute.
|
246
|
jan en jan soweli
|
A translation of The Man and the Satyr
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Man and the Satyr",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
jan en jan soweli
tenpo pi pini mute la jan li kama sona e jan soweli pi ma kasi. ona tu li kama pona li awen lon tomo jan. taso tenpo pimeja lete wan la ona li tawa tomo. jan li pana e kon uta tawa luka ona.
“sina pali e ni tan seme?” jan soweli li toki.
“mi wile seli e luka mi.” jan li toki.
ona li kama lon tomo la jan li pali e poki tu pi telo moku. ona li pana e ona seli lon supa. pilin pona la jan pona tu li kama anpa lon supa li moku pona. taso jan li pana sin e kon uta tawa poki moku ona.
“sina pali e ni tan seme?” jan soweli li toki.
“mi wile lete e moku mi.” jan li toki.
wawa la jan soweli li kama sewi li tawa lupa tomo.
“awen pona.” ona li toki. “mi sona pona e sina. kon jan li seli li lete la ona li ike tawa mi!”
jan li toki tawa kulupu utala tu la ona li pona tawa kulupu ala.
|
247
|
waso
|
A translation of The Heron
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Heron",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
waso
waso li tawa pi wawa lili lon poka pi telo linja. ona li lukin e telo pona. linja ona pi anpa lawa en uta palisa ona li ilo pi kama moku. telo li jo mute e kala. taso ona ala li pona tawa ona.
“kala lili li ike tawa mi.” ona li toki. “ona li ike tawa waso suli sama mi.”
kala pona li kama lon poka.
“ike kin.” waso li toki. “mi wile ala open e uta mi tawa kala sama ni!”
suno li kama sewi la kala li weka li tawa anpa pi telo suli lete. waso li lukin e kala ala. pini la pipi lili li moku pona tawa ona.
o wile suli ala. ante la ijo ike anu ijo ala li awen tawa sina.
|
248
|
soweli en sitelen ona
|
A translation of The Dog and His Reflection
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Dog and His Reflection",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli en sitelen ona
jan pi esun soweli li pana e palisa sijelo tawa soweli. soweli li jo e palisa lon uta li tawa tomo ona. ona li kama lon nasin lon sewi pi telo linja li lukin anpa e telo. supa telo la ona li lukin e sitelen pi ona sama. taso lukin pi soweli nasa la sitelen ona li soweli ante pi palisa suli.
ona li awen la ona li ken sona e sama ona. taso ona li awen ala. ona li weka e palisa ona li tawa palisa pi sitelen ona lon telo. ona li kama ala jo e palisa. ona li tawa lon telo tawa poka telo. ona li kama lon ma li pilin ike tan weka pi palisa pona ona. ona li soweli nasa a.
wile suli li nasa.
|
249
|
soweli en waso pi uta palisa
|
A translation of The Wolf and the Crane
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Wolf and the Crane",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli en waso pi uta palisa
soweli li moku pi wile ike. palisa kiwen sijelo li kama awen ike lon anpa uta ona. ona li ken ala tawa e ona li ken ala moku. ni li ike mute tawa soweli ni pi wile ike.
ni la ona li tawa waso pi uta palisa. pilin soweli la waso li ken weka e kiwen ike tan uta soweli kepeken uta palisa ona.
sina weka e kiwen sijelo ni la mi pana pona tawa sina.” soweli li toki.
waso li pilin ike tan uta wawa pi soweli ni. taso ona li lon e wile soweli.
kiwen li kama weka la soweli li open tawa.
“taso sina pana ala e ijo tawa mi!” waso li kalama wawa pi pilin ike.
“a!” soweli li mu ike li tawa sike. “mi pana kin tawa sina. sina pana e lawa sina lon uta mi. mi moku ala e ona.”
o wile ala e pana pi jan ike.
|
250
|
akesi en mani
|
A translation of The Frogs and the Ox
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Frogs and the Ox",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
akesi en mani
mani li kama tawa lupa telo lon poka pi kasi-palisa tan moku telo. ona li tawa wawa lon telo la ona li anpa wawa e akesi lili lon ma telo.
akesi suli li pilin ike tan weka pi ona lili li toki e wile sona pi weka ona tawa akesi sama ona.
akesi ante li toki: “soweli ike suli li noka suli e akesi lili sama mi!”
“suli a!” akesi suli li toki. ona li kama suli e sijelo ona. “ona li suli sama ni anu seme?”
“ala. ona li suli mute!” ona li toki.
akesi li kama suli mute e sijelo ona.
“ona li ken ala suli sama ni.” ona li toki. taso akesi lili li toki e suli mute a pi soweli ike. akesi suli li kama suli mute a e sijelo ona. taso sijelo ona li pakala wawa.
o pali ala e ijo pi ken ala.
|
251
|
soweli wawa en soweli lili
|
A translation of The Lion and the Mouse
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Lion and the Mouse",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli wawa en soweli lili
soweli wawa li lape lon ma kasi. lawa ona li lon luka wawa ona. soweli lili li kama lon poka ona. pilin ike pi soweli lili la ona li tawa lon nena sinpin pi soweli wawa. soweli wawa li kama lon li luka suli pi pilin utala e soweli lili li wile moli e ona.
“o awen e mi!” soweli lili li toki wile. “o ken e tawa mi. tenpo suno wan kama la mi pana sama tawa sina.”
pilin pi soweli lili li musi tawa soweli wawa. nasin seme la soweli lili li ken pana tawa ona? taso ona li pona li weka e luka ona.
tenpo suno kama la soweli wawa li alasa lon ma kasi. len poki pi jan alasa li kama len e ona. ona li ken ala weka. ni la ona li mu wawa pi pilin utala. soweli lili li sona e mu ona li kama lon poka pi soweli wawa tawa lon len. ona li tawa linja len li pakala e ona kepeken uta. soweli wawa li weka tan len.
“pana mi li musi tawa sina.” soweli lili li toki. “tenpo ni la sina sona e ken pi soweli lili.”
pali pona li lili ala.
|
252
|
soweli ike en soweli lili
|
A translation of The Wolf and the Kid
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Wolf and the Kid",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli ike en soweli lili
palisa lawa pi soweli lili li kama suli. ni la ona li pilin e ni: ona li soweli suli li wile ala e mama. tenpo pimeja wan la kulupu ona li kama weka tan ma supa. mama ona li kalama tawa ona. taso ona li kute ala. ona li awen moku lili e kasi. kulupu ona li weka.
ona taso li lon. suno li kama anpa. pimeja suli li tawa lili lon anpa. kon lete lili li kama lon poka ona li kalama ike e kasi anpa. soweli lili li pilin ike pi soweli ike. ona li tawa nasa lon ma supa li kalama tawa mama ona. taso soweli ike li lon poka lon kulupu pi kasi suli!
sona pi soweli lili la ona li ken kama moli.
“soweli o.” ona li toki. sijelo ona li tawa lili tan pilin ike. “sona mi la sina kama moku e mi. taso o pana e kalama musi tawa mi. mi wile tawa musi li wile pilin pona lon tenpo lili.”
kalama pi open moku li pona tawa soweli. ni la ona li kalama musi pona. soweli lili li tawa musi pi pilin pona.
tenpo sama la kulupu soweli li tawa ma ona. kon pi kalama ala la kalama musi pi soweli ike li tawa suli. soweli tomo awen li kute. ona li sona e kalama pi soweli ike. wawa la ona li tawa ma supa. kalama pi soweli ike li pini. ona li tawa weka la soweli ike li pilin ike tawa pali ona. ona o moku taso e ona.
o ken ala e ni: ijo li pini e pali sina.
|
253
|
waso wawa en pipi
|
A translation of The Eagle and the Beetle
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Eagle and the Beetle",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
waso wawa en pipi
tenpo wan la pipi li wile awen e soweli lili tan waso wawa tan ni: soweli lili li kama tawa pipi li wile e awen ona. taso waso wawa li kama anpa lon soweli. kon wawa pi luka waso li weka e pipi. pipi li pilin utala mute li tawa tomo waso li tawa anpa e sike waso. ona li pakala e sike ale. pilin ike waso li wawa mute a. taso ona li sona ala e pali pipi.
sike suno kama la waso li pali e tomo ona lon nena suli. taso pipi li lukin e ona li pakala sin e sike. pilin ike wawa la waso li toki tawa jan sewi Jupite. waso li pana e sike ona lon noka ona. taso pipi li tawa lawa pi jan sewi Jupite. ona li kama sewi li weka e pipi. taso sike li tawa anpa tan noka ona.
ni la pipi li toki tawa jan sewi Jupite. toki ona la ona li pali e ni tan ike waso. jan sewi Jupite li sona e toki ona. jan sewi Jupite li kama e ni: waso li pana e sike ona lon tenpo pi kama seli tan ni: pipi li lape lon tenpo ni.
jan pi wawa lili kin li ken pana sin e ike.
|
254
|
soweli loje en soweli wawa
|
A translation of The Fox and the Leopard
|
[
"jan Ne"
] | null |
2020-10-29
|
day
|
[
"translation",
"prose",
"story",
"folklore"
] |
{
"title": "The Fox and the Leopard",
"authors": [
"unknown"
]
}
|
All Rights Reserved
|
[
"https://jan-ne.github.io/lipu/Esopo"
] | null | null | null | null |
soweli loje en soweli wawa
moku suli li pini la soweli loje en soweli wawa li lape lili li toki musi e sijelo ona. soweli wawa li pilin pona tan selo pona ona pi sike lili mute. ona li toki ike tawa soweli loje tan sijelo ike ona.
soweli loje li pilin pona tan linja monsi ona pi pini walo. taso sona ona la sijelo ona li pona mute ala sama soweli wawa. taso ona li awen toki musi ike kepeken sona ona. soweli wawa li kama pilin utala. taso soweli loje li kama sewi.
“sijelo sina li pona.” ona li toki. “taso pona la lawa sina o pona. ni li pona lon.”
sijelo pona li sama ala lawa pona.
|
255
|
SONA SIN #2 | News in Toki Pona
|
toki! sitelen tawa ni li sona sin mi pi nanpa tu! a a a!
sitelen / PICTURES
Creative Commons
lipu tan / SOURCES
https://www.politico.eu/article/poland-abortion-protests-shake-government-retreat/
https://www.nytimes.com/2020/10/31/world/great-britain-coronavirus-lockdown.html
https://edition.cnn.com/2020/10/31/europe/uk-lockdown-coronavirus-europe-intl/index.html
https://www.bbc.com/news/world-europe-54729957
|
[
"jan Alonola"
] | null |
2020-11-01
|
day
| null | null | null |
[
"https://www.youtube.com/watch?v=qtq5wsH_5-E"
] | null | null | null |
reformatted manually
|
O kama pona tawa sona sin Alonola pi nanpa tu.
tenpo suno ni la mi toki e ike insa ma Posuka e lili ike Kolona e utala insa ma Kanse.
|
256
|
jan alasa pi akesi seli
|
Grammar correction:
Wrong Right
li tawa e tomo kiwen - li tawa tomo kiwen
akesi seli li insa - akesi seli li lon insa
en sijelo pi akesi seli - sijelo ona pi akesi seli
|
[
"Marcus Scriptor"
] | null |
2020-11-06
|
day
|
[
"music"
] |
{
"title": null,
"authors": null
}
| null |
[
"https://www.youtube.com/watch?v=QNKA4ZOz-rw"
] | null | null | null | null |
jan alasa pi akesi seli
li tawa e tomo kiwen
akesi seli li insa
jan tawa insa tomo kiwen
tenpo mute la ona tu
la ona tu li utala
utala li pini,
la kama akesi seli
taso lawa ona
li lawa pi jan alasa
en sijelo pi akesi
pi akesi seli
lawa li toki, li toki ni:
mi anpa e ike ale
lawa li toki ni:
mi anpa e ike ale
|
257
|
pipi jaki li moku e kasi jaki
| null |
[
"sn1j"
] | null |
2020-11-07
|
day
|
[
"music",
"original",
"bedroom pop",
"ukelele"
] | null | null |
[
"https://www.youtube.com/watch?v=DaI5ch29e8U"
] | null | null | null | null |
pipi jaki li moku e kasi jaki
kala jaki li moku e pipi jaki
akesi jaki li moku e kala jaki
waso jaki li moku e akesi jaki
soweli jaki li moku e waso jaki
jan jaki li moku e soweli jaki
jan jaki li moku e waso jaki
jan jaki li moku e akesi jaki
jan jaki li moku e kala jaki
jan jaki li moku e pipi jaki
jan jaki li moku e kasi jaki
jan jaki li moku e ali jaki
jan jaki li moku e ali jaki
jan jaki li moku e ali jaki
|
258
|
musi mute
| null |
[
"jan Seki"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
mi musi, musi li pona
musi, en musi, en musi
tenpo ali la musi, mu mi
ike tawa mi, ni li. Poka
musi li pona ala
musi li ala pona
musi li pona tawa mi
musi li ike tawa mi
musi li pini tawa mi
tenpo ni la, mi musi ala
tenpo ni la, pilin mi li ike
tenpo ni la, mi toki lon musi
tenpo ni la, mi lukin, mi nasa
mi sona ala, pini tan seme
mi wile pini, mi ken ala
mi pini ala, luka mi li lete
suno mi li pini, tenpo mi li anpa.
|
259
|
monsuta insa
| null |
[
"jan Sami"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
monsuta li lon
insa pi jan ale
jan ale li wile wawa
tan nasin mani
sina jo e mani mute
la sina suli
mani li lon
la jan mute li anpa
li ken ala kama wawa
nasin mani li pakala
jan ale li sama taso
jan mute li ken ala moku
kon moli li awen lon ma ale
monsuta li mani
tenpo pi mani ala la
pona taso li lon
insa pi jan ale
|
260
|
mu
| null |
[
"soweli nata"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
kon li mu li kama e lete
lete li mu tawa mi
tawa li tawa e kasi
waso li mu tawa ni
noka jan li mu tawa nasin
lipu kasi li mu tawa noka jan kin
soweli li wile e moku
pilin pona li kama tan pana jan sin
telo en kasi li mu tawa mama
li wan lon awen tan sewi
tenpo kama la pana li pini
la kule li kama lon seli
ale li awen lon suno
pona li kon pi ma ni
mi olin e mu pona ale
mu ale li olin e mi
|
261
|
wile open
| null |
[
"jan Lenoka"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
nasin pini la
ale mi li lon ala.
mi toki e ni:
mi taso li
ken nasin
e ale mi.
wile mi li open
li ijo ale ken
li kute e lawa mi.
mi lawa e pali mi.
sewi en
mun li lawa ala.
tu ni en
mi li sama ala.
nasin pini li lon ala.
taso mi ken ala
lawa e tenpo kama.
tenpo kama li open mute.
(ale o, sina o kute.)
mi lawa ala
e tenpo kama.
taso
mi ken lawa
e pilin mi ona.
pilin mi la
ale li pona.
|
262
|
kala Lepijatan
| null |
[
"jan Enta"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ijo li alasa lon anpa telo mute pimeja.
mi lukin e kiwen walo mute pi uta ona.
kiwen monsi en selo kala
li tawa nasa lon anpa mi
la lipu suli kon en kon utala
li tawa nasa lon sewi mi.
kala ike ni li lukin e mi lili taso
la telo sijelo mi li lete sama telo laso.
ona li kama la mi kalama ala.
uta ona li open la lon mi li pini.
ona li moku la mi moku la
kala Lepijatan li pilin pona suli.
|
263
|
laso tu
| null |
[
"jan Ne"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
laso sewi
laso anpa
wan laso
lon tu
telo suli li pana sewi e luka.
sewi la ona li awen weka.
kon sewi li wile olin e telo.
wile la telo li ken ala.
taso ijo li lon. ijo li ken
wan e olin pakala awen.
sewi li lon e suno wawa.
telo li ken kama anpa ala.
telo anpa o!
suno o ken sewi e sina!
|
264
|
lukin
| null |
[
"jan Pitan"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
mi lukin e sewi
sewi lukin e mi
sama oko a!
|
265
|
kulupu pona pi mun weka
| null |
[
"jan Sohuwa"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
anpa e mun loje.
mun weka li sama kule e telo nasa loje.
soweli pona li moku e moku mi.
taso, mi lukin e ni:
kule mun li tawa e pimeja. sina toki e a!
mi lukin e uta pona sina.
mi jo tawa e kon la mi pilin e ni:
mun weka en soweli pona en sina en mi wan e ali.
|
266
|
tenpo ala la
| null |
[
"jan Asuta"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
olin la, mi tu li jan weka ala.
sina sona e nasin. mi sona kin.
mi lape, li sitelen e awen suli
sina kama jo ala e ni tan mije ante
mi wile toki tawa sina e pilin mi
mi o pana sona e sina
tenpo ala la mi pana e sina
tenpo ala la mi anpa e sina
tenpo ala la mi tawa weka, li weka e sina
sina pilin ike ala tan mi
tawa pona la, mi toki ala e ni
tenpo ala la mi toki ike, li pakala sina
tenpo suli la mi tu li jan pona
insa sina li pakala, taso sina pilin lili, li toki ala
mi tu li sona e lon a
mi tu li sona e musi, li wile musi e ona
sina wile sona e pilin mi la,
o toki ala e ni: sina ken ala lukin.
tenpo ala la mi pana e sina
tenpo ala la mi anpa e sina
tenpo ala la mi tawa weka, li weka e sina
sina pilin ike ala tan mi
tawa pona la, mi toki ala e ni
tenpo ala la mi toki ike, li pakala sina.
|
267
|
kule pi insa mi
| null |
[
"jan Palo"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
jelo sama tempo pi seli kama,
suno seli, kon pi kasi kule.
tempo la mi pilin sama ni.
laso sama kon lete,
telo tawa pi nena suli, jan lili musi.
tempo la mi pilin sama ni.
walo pimeja sama wawa lili,
ma tomo ni, kalama pi tomo tawa.
tempo la mi pilin sama ni.
pimeja sama lupa,
tempo pini ala, tempo kama ala.
tempo la mi pilin sama ni.
|
268
|
mi wile e awen
| null |
[
"jan Alon"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
mi wile e awen.
taso, ale li tawa.
jan li tawa.
tenpo li tawa.
mi wile sona e ijo sin mute.
taso, lawa mi li mute ike e ni.
tenpo sama la pilin mi mute.
mi sona ala e ni.
tenpo kama ale la mi toki pona.
ken la weka e pilin ike lon lawa mi.
ken la mi sona e ni: ante li pona.
ken la mi awen.
|
269
|
kalama waso
| null |
[
"jan Ki"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
tenpo suno la waso li kalama
tan seme?
ona li moku.
ona li lape.
ona li unpa.
ona li moli.
kon li lon ala lon?
ona li sona ala
la ona li kalama li kalama li kalama.
|
270
|
mi tawa kon sewi
| null |
[
"jan Pawato"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ni li kasi. ona lukin sewi e mun. mun sewi li tenpo pimeja.
ona wile li ona palisa tawa sewi e mun suno.
ona sona li tawa sewi ala. ona pilin ala e kon sewi.
tan sewi e pipi suno li waso e anpa. ona lukin e ni pana suno.
ona sona li ona pilin ala e kon sewi.
ale ona sitelen lape li weka sama li suno mun lon telo suli.
ona li wile e ni, taso sona ona la ni li lon ala. ni ijo li pona lukin ken olin e kasi.
|
271
|
o toki pona
| null |
[
"jan Piwan"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
jan pona mi o
o toki pona
kepeken wile pona sina.
tenpo pona la o toki pona
li pana e pona tawa mi.
tempo ike kin la o toki pona
li pona e ike sina.
tenpo ali la o toki pona
li lukin li pilin li sona e ali
kepeken nasin pi pona mute.
|
272
|
o lukin e insa pi lawa mi
| null |
[
"jan Sijo"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
o lukin e insa pi lawa mi
sina ken la.
o lukin e pilin mi
e pilin pona mi
e pilin ike mi.
o lukin e ma suli lon insa pi lawa mi,
e kasi suli laso
e soweli lili pimeja.
sewi en supa noka li walo lon insa pi lawa mi
taso, ni li ijo pona lili.
tenpo pini lili la, sina lukin e insa pi lawa mi.
tenpo ni la, mi wile pali e ijo sama a.
tawa pona.
|
273
|
wile pi weka ala
| null |
[
"jan Mali"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
sona mi li suli ala. taso mi wile sona
e sina.
sinpin loje li toki ala. taso sike mi li sike
e sina.
wile ni li seme? ken la mi pakala.
sina weka la, mi lon pimeja…
ala!
sona mi li suli ala. taso pilin ni suli
li tawa tan uta:
sina lon poka la
ale mi li pona. o!
o…
|
274
|
lon ma tomo pi tenpo pini suli
| null |
[
"jan Kapilu"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
lon ma tomo pi tenpo pini suli,
la tomo ale li tan kiwen walo,
tan tenpo la tomo li anpa li pakala.
kasi mute li lawa e kulupu tomo,
insa pi ma ni la kasi pi kule ale li lon,
tan lupa pi kiwen walo la kasi lili li open.
sama kasi la pipi pi kule mute li lon,
ona li lon anpa kiwen li weka tan akesi,
waso suwi li jo e kule walo sama kiwen.
suno anpa la sewi li kama jelo li kama loje,
suno weka la mun li kama wawa,
pimeja li lon la kon li lete.
tenpo ni la jan ala li lon ma ni,
lon ma tomo pi jan ala,
la kalama pona li lon.
lon kiwen walo wan la toki ni li sitelen:
sama telo la ale li tawa,
o olin e tenpo ni, tenpo ante li lon ala.
|
275
|
ni li lipu
| null |
[
"jan inwin"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ni li lipu pi
musi pi musi toki
pi toki pona
|
276
|
sama oko en oko ante
| null |
[
"jan Naso"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ken la ale li utala ala lon utala:
kasi kule li lon kon wawa,
pipi-waso kiwen,
jan lili li lon
suli pi nena seli.
lukin o: kasi lili li kiwen lili, suno
li telo, telo suli kin
li poki kasi pi kasi seli.
kasi suli li pini la,
tomo waso li open.
sama sina en mi li wan (sina-mi-
wan). sama selo walo pi telo
en telo kin li tawa pi telo suli.
sama oko en oko ante
li palin e lukin wan.
|
277
|
nena kiwen mi
| null |
[
"jan Pojeki"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
sina weka tawa mi
ni la nena kiwen li
tomo mi lon kon suli.
oko mi o, o pini
pana e telo ni, a!
nasa seme li sina?
|
278
|
telo wawa
| null |
[
"jan Lulu"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
pilin mi li
awen ala lon
poki, li telo.
ma pona ni la
kalama utala li
kama tawa mi.
kon lete li wawa.
taso mi wawa mute.
|
279
|
ona li monsuta e jan
| null |
[
"kule epiku Atawan",
"kala pona Tonyu"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null |
Requires a two-column layout
| null |
```
ona jan
ona li monsuta e jan.
ona li pilin e ni: jan meli ni li pilin nasa
ike li kama tan jan li sona ala e tan
ona li pilin e ike ni lon sona jan pi kon jan
ante pi jan poki li pilin e kama ante
jan ni li sona ala e pilin olin li nasa mute.
jan ni li sona e nasin nasa li sama ala pi toki musi
li jan pakala. tawa olin.
jan ale li sama. jan ale la
jan ni li ante ala. olin o wile pali lili.
o pana e tenpo tan ni: jan li lukin tawa meli ante la
tenpo mute li ken nasin e pilin. ni li suli e pilin nasa.
o awen, o kama sona e jan, o kama sona e tan ni:
nasin pi olin pona jan li melome.
nasin olin li ante li ike ala
lon pi jan ale li apeja ala.
o alasa e olin wawa li lukin e insa sina.
ona li wawa lili, taso ona li suli ala
ona li ken la ijo ante li ken ala lawa.
ona li monsuta e jan.
```
|
281
|
awen
| null |
[
"jan tu"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ken la pilin li awen tan weka ala mi
ken la mi awen tan pilin mi
ona li sona ala sona e ni: mi awen ala lili, taso mi weka ala kin?
mi o pilin ala pilin ike tan awen mi lon tomo ni - tomo pi awen pilin mi?
|
282
|
wawa
| null |
[
"jan Ajon"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ilo utala li wawa lili.
ilo sitelen li wawa mute.
luka li wawa mute mute.
|
283
|
soweli ali li tawa e kon sewi anu seme?
| null |
[
"kapesi Pake"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
tenpo pini la mi olin e soweli lili suwi pi noka po mi. ona li pona mute tawa mi. taso tenpo suno ni la, ona li moli.
jan sewi o, soweli mi li lon kon sewi? soweli ali li tawa e kon sewi anu seme? a, mi sona ala taso mi sona e ni: tenpo ali la mi olin e ona.
|
284
|
ike Kolona
| null |
[
"jan Awi"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ike Kolona li pona ala.
taso mi ali ken pini e ni.
jan ali li weka e sama la,
jan ali li weka e ike ni.
|
285
|
telo li kama
| null |
[
"jan Tanije"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
telo li kama
tan sewi tan oko mi
tan ni: mi olin
|
286
|
lon sina
| null |
[
"jan Kasipona"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
jan sama li tawa jan sona pona.
toki ona la, utala li kama tawa ma ni.
utala taso li ken pini e utala kama.
mi o utala lon poka pi jan sama mi.
taso, mi sona ala e nasin pona mi.
toki sina la, mi o moli e jan ala.
wile sina la, kon mi li tawa jan sewi.
sona ni la, mi wile ala utala.
tawa ni la, toki pi jan sona pona la,
sina o sitelen insa e ni:
jan ale li wile awen e ona.
jan li wile utala tan pilin ni.
sina li sijelo taso ala. sina li kulupu sina, li ma sina, li nasin sina,
li lon sina. sina ken sona e lon sina taso. tan ni la, o awen e sina.
|
287
|
toki ala
| null |
[
"apeja Akesi"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ali li powe a! ali li nasa li lon ma apeja a! ali li ike mute. kin, kon sewi en kon anpa li ike kin a!
sina lukin e ni la, jan ali li pakala. ma mi li kipisi tawa ma mute. kalama muse li pake.
mi lukin e soweli mi tan jasima mi. ni li lukin pona li lape. taso tenpo ni la, soweli mi li moli a! ali li ala. ali li powe li moli a! akesi en pipi pi tomo mi li ala. kin, telo ali sina li loje. telo sina li ala.
ali li ala mute! mi wile e pata wan taso. taso tenpo ni la, mi en pata mi li moli. ni li toki majuna. mi lanpan e lipu leko pi tenpo mute. mi lukin monsuta taso mi monsuta kin! mi utala e monsuta, taso mi utala taso e mi.
kin, jan sewi li moli. tenpo ali la jan sewi li moli. mi moli e ona. mi ken pilin e pona anu seme? mi ken pali ala pali musi tawa pilin pona? pata o, mi pilin e ike a! a! a!
o toki ala! ali li ala. o toki tawa nanpa luka luka kepeken mi.
wan, tu, tu wan… suno ali li kama tawa sina. suno ali li pini e ali. tu tu, luka, luka wan… o kama tawa tomo sina. o kama tawa jan sewi. luka tu, luka tu wan, luka tu tu… tenpo ni la sina li pona. tenpo ni la sina li tomo. luka luka….
|
288
|
mun lili
| null |
[
"kala loje lili"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
mun lili li suno lon laso pimeja.
mi lukin e ona lon tenpo ni.
mi toki e sina. kin ona li kute.
ni li pilin pona e mi.
mun lili li suwi lon tenpo mun ni a.
kin kala li lon telo linja ni.
mi toki. mi pilin. kin mi kama wile:
mi li pilin pona e ni.
|
289
|
nasin pi pona sijelo
| null |
[
"kili kala"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
o tawa ma!
|
290
|
lon linja telo
| null |
[
"jan Sitowapu"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ale li kama pona.
sewi laso li tawa.
mi lukin e sina la,
pilin ante a li kama.
mi awen la mi sona.
mi jo e pilin pona.
kule li mute la
mi sona ala.
ken la mi lape pona
lon linja telo.
ken la mi wan taso.
suwi suno li weka.
mi lukin e kule seme?
mi lukin ala lukin e
ni: pimeja li kama?
mi sona e pimeja lili.
mi sona ala e ni:
sina jo e wawa la
ike li insa.
ken la mi jo e pilin
lon linja telo.
ken la mi wan taso.
|
291
|
wan taso
| null |
[
"jan Atape"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
mi wan taso.
ni li ijo ike
li ijo pona.
ijo pona li ni:
mi ken pali e ale.
taso mi wan taso
la mi ken ala toki
tawa jan ante.
|
292
|
taso, waso mi li laso
| null |
[
"jan Jensi"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
jan mute li jo e waso
waso ni li waso taso
waso jan li kule mute
taso, waso mi li laso
|
293
|
kala nasa
| null |
[
"jan Niko"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ale li sama linja nasa,
ona li wan taso, ale li lon ona
sina awen lon ona
li ken ala weka
soweli en jan li sama selo
li sama pipi, li moku tan selo
ni la, sina awen lon ona
li ken ala weka
soweli en jan li sama kala
kala li moku tawa jan en soweli
ona li wile ala moku
taso ona li ken ala weka
taso, kala nasa li wile ala
ni la, ona li moku ala tawa jan
jan ale o sama kala nasa
ni la, jan li ken weka
|
294
|
nasin pona
| null |
[
"jan Tumo"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ante li awen
lon tenpo ale.
ni li nasin
pi ijo ale.
|
295
|
kama pi poki ala
| null |
[
"jan Lakuse"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
ike lon pilin mi o,
sina sama ko telo.
alasa la mi kama
lon oko pi laso ma.
loje sin li len e mi.
luka mi li akesi.
sewi la mi toki e
sina, e ali, e mi ante.
|
296
|
tenpo weka
| null |
[
"akesi kon Nalasuni"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
kon ma li ike tan jan pi kon ike.
lawa li pakala tan lawa pakala.
suno li len. seli li lon.
sewi o kama. mi wile kon.
|
297
|
lipu pi jan wawa en kala
| null |
[
"jan Kawa"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
tenpo pini la, ali li lon ala.
taso la jan wawa li lon.
jan wawa li pali e kala.
jan wawa li kon e kon.
kala li pali lape e mi, e ali, e sina.
ali li sin a.
jan wawa li jo e lape. jan wawa li pali e ona.
ona li pali e ali.
jan wawa li toki e ni tawa ali: “ona li pona.”
jan wawa li toki tawa kala pali:
“sina pona. mi wile ijo wan taso…”
kala li toki:
“mi pali e ali. sina wile e seme, anu waso?”
jan wawa li jo e poki:
poki pi lukin ala.
jan wawa li toki e ni: “mi wile pana e ni tawa kala.”
kala li toki e ni: “ni li seme? mi ken lukin ala e ni.”
jan wawa li toki e ni: “ni li poki pi lukin ala. ona li jo e jan. mi wile e ni… o jo e poki mi.”
kala li toki e ni: “ona li pona ala pona? sina wile ala wile pana e ni tawa mi?”
jan wawa li toki e ni: “ona li pona… li ike. tenpo kama la ona li lawa e ali, tan ni: sina o wile esun e pona ali.”
kala li toki e ni “mi wile e pilin lawa” tawa jan wawa.
kala li tawa li pilin lawa.
tenpo pini la kala li weka, tan ni: tenpo ni la kala li lon ni.
kala li toki e ni tawa jan wawa: “esun sina li mani mute, tan ni: jan li pona tawa mi.”
jan wawa li toki e ni: “ona li pona.” tenpo ni la kala li jo e poki jan.
kala li open e poki jan.
jan ni li jan pi nanpa wan.
kala li pali e jan pi nanpa tu. jan ni tu li jo e jan lili.
jan lili li jo e jan lili.
tenpo ni la jan li lawa e ali.
ni li pini.
|
298
|
utala
| null |
[
"jan Ateneja"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
sina olin e utala.
taso sina sona ala:
utala li ike e sina.
tenpo ala la,
ala li pona.
|
299
|
o moku e telo pimeja!
| null |
[
"jan pi sona ala"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
o moku e telo pimeja!
ona li seli.
ona li pana e wawa tawa sina.
ona li pimeja e kiwen uta sina.
ale li kama pona.
|
300
|
kiwen telo sewi
| null |
[
"jan Anulu"
] | null |
2020-11-11
|
day
| null | null | null |
[
"https://utala.pona.la/toki-musi-lili/"
] | null | null | null | null |
telo insa la
kiwen walo lili li lon.
kulupu telo la kiwen ni li sewi
tan ni:
mama kulupu li pana e kon ma
tawa kiwen walo.
tenpo pini la
mama pi jan ale
li pali e kulupu ma.
kon ma li lawa sewi.
telo pakala kama la
ma kama lon ala.
ale li telo.
tenpo pi telo sin la
lawa ma li lon ala.
tenpo ni la
sona telo li lon tan ni:
jan ale ken pilin
e kiwen walo lili la
kon ma li lawa a.
|
302
|
lipu nasin pi musi Lisi Masan (Riichi Mahjong) (WIP)
| null |
[
"jan Lentan"
] | null |
2020-11-13
|
day
| null | null |
MIT OR CC-BY-SA-3.0 OR CC-BY-SA-4.0
|
[
"https://lipu-sona.pona.la/lentan/riichi_mahjong"
] | null |
Removed soft linebreaks, except for one set that was converted into hard linebreaks.
| null |
Removed English translation in HTML comments
|
!!! note
lipu ni li pini ala. ona li ken jo e sona ike. ona li ken jo ala e sona suli. / this document is not finished. it can have errors or missing content.
!!! note
ken la, mi toki e nasin ale ala pi musi Lisi Masan. lipu nasin pi musi ni li suli mute. taso, sina wile musi kepeken musi pi sitelen tawa anu musi pi lipu kon la, lipu nasin ni li pona tawa sina. / This document probably doesn't explain all the rules of riichi mahjong -- this game has very complex rules, after all, but it'll be enough for video games or online play.
nimi sin
!!! note
lipu ni li kepeken e nimi "soto", e nimi "teje". ona li nimi pi pu ala. lipu ni li toki e ni: nimi ni li toki e seme?
musi Lisi Masan
musi Masan li musi supa.
jan 4 li utala kepeken musi ni tawa ni: ona li wile kama jo e mute pi nanpa pona ni: ona li suli #1.
tawa ni la, jan musi li wile pali e "luka" pona kepeken ijo musi.
musi "Lisi Masan" (Riichi Mahjong) li ante pi musi Masan tan ma Nijon.
ijo musi
musi Lisi Masan la, ijo musi ante 34 li lon. ante wan la, ijo musi 4 sama li lon. ni la, ijo musi 136 li lon.
sinpin pi ijo musi li jo e sitelen. monsi pi ijo musi li jo ala e sitelen. nasin musi la, ona li sama lipu pi musi supa.
poka en anpa en sewi pi ijo musi li jo ala e sitelen. poka ona li suli. sewi en anpa ona li lili.
ijo musi ni li:
ijo musi nanpa (nimi lili: "nanpa")
ijo musi pi kon tawa (nimi lili: "ijo kon" anu "kon")
ijo musi pi akesi seli (nimi lili: "akesi seli" anu "akesi")
ijo musi nanpa ale li jo e nanpa. kulupu 3 pi ijo musi nanpa li lon:
kulupu pi sitelen Kansi (nimi Nijon: "Mansu" anu "Man" (Manzu))
kulupu pi sitelen sike (nimi Nijon: "Pinsu" anu "Pin" (Pinzu))
kulupu pi sitelen pi palisa kasi (nimi Nijon: "Sosu" anu "So" (Sōzu))
kama mute la, jan li toki e kulupu ni kepeken nimi "kule". nimi mute pi nasin Jaku li pali e ni.
nanpa pi ijo musi nanpa pi kulupu Mansu li sitelen lon ijo musi kepeken sitelen Kansi.
| nanpa pi ijo musi | 1 | 2 | 3 | 4 | 5 | 6 | 7 | 8 | 9 |
|:-----------------:|:-:|:-:|:-:|:-:|:-:|:-:|:-:|:-:|:-:|
| sitelen Kansi ona |一 |二 |三 |四 |伍 |六 |七 |八 |九 |
| sitelen ante ken | | | | |五 | | | | |
nanpa pi ijo musi nanpa ante li sama ni: mute ijo lon sitelen ona.
ijo musi #1 pi kulupu Sosu li jo e sitelen waso.
ijo pi nanpa 1 en ijo pi nanpa 9 li "ijo pi nanpa pini" (nimi lili: nanpa pini). ijo pi nanpa ante li "ijo lili".
ijo pi kon tawa ale li jo e sitelen Kansi pi nasin suli.
nasin Ton (東) li nasin #1, li nasin ni: open pi tenpo suno la, suno li lon nasin ni.
nasin Nan (南) li nasin #2, li nasin ni: ma Antasika li lon pini ona.
nasin Sa (西) li nasin #3, li nasin ni: pini pi tenpo suno la, suno li lon nasin ni.
nasin Pe (北) li nasin #4, li nasin ni: ma Asika li lon pini ona.
ijo pi akesi seli li ijo ni:
akesi seli walo (nimi Nijon: "Paku" (Haku)) li jo e sitelen ala.
akesi seli laso (nimi Nijon: "Atu" (Hatsu)) li jo e sitelen Kansi "發" laso.
akesi seli loje (nimi Nijon: "Sun" (Chun)) li jo e sitelen Kansi "中" loje.
ijo pi kon tawa en ijo pi akesi seli li ijo wawa.
ijo musi li "open" la, sinpin ona li lon sewi. jan ale li ken lukin e sinpin ona.
ijo musi li "len" la, sinpin ona li lon anpa. jan ala li ken lukin e sinpin ona.
ijo musi li "lon luka sina" la, sinpin ona li lon poka ni: sina taso li ken lukin e ona.
nasin pi open musi
jan ale li kama jan musi pi nasin wan. nasin ni li sama nasin pi ijo pi kon tawa. musi mute la, jan musi li pali e ni:
jan musi wan li kama jo e ijo wan pi kon tawa ale, li tawa e ona lon supa musi lon nasin ni: sinpin ona li lon anpa.
jan musi wan li tawa nasa e ona lon supa musi tawa ni: jan ala li sona e ni: ijo musi seme li seme?
jan musi ale wan li kama jo e ijo musi wan, li kama jan musi pi nasin sama nasin pi ijo musi.
jan musi ale li tawa monsi e ijo musi ona tawa poki pi ijo musi ale.
jan musi li kama tawa supa musi lon nasin ni:
supa musi li wile jo e poka 4.
jan musi pi nasin Ton (nimi lili: "jan musi Ton" anu "jan Ton") li ken wile e ni: ona li lon poka seme?
jan musi pi nasin Nan (nimi lili: "jan musi Nan" anu "jan Nan") li tawa poka pi musi supa ni: ona li lon nasin teje tawa jan musi pi nasin Ton.
jan musi pi nasin Sa (nimi lili: "jan musi Sa" anu "jan Sa") li tawa poka pi musi supa ni: ona li lon nasin teje tawa jan musi pi nasin Nan.
jan musi pi nasin Pe (nimi lili: "jan musi Pe" anu "jan Pe") li tawa poka pi musi supa ni: ona li lon nasin teje tawa jan musi pi nasin Sa.
ale li pona, jan musi li lon ma sama ni:
jan musi Sa
+-----------------+
| |
| |
| |
jan | supa | jan
musi | | musi
Pe | musi | Nan
| |
| |
| |
+-----------------+
jan musi Ton
jan musi Ton li tawa e ilo sona pi tenpo musi lon poki ona lon nasin ni: poki pi sitelen "Ton" (東) li lon sewi. ona li toki e ni: kulupu pi tenpo musi pi nasin Ton li lon, jan ni li jan musi pi nasin Ton lon tenpo open.
jan ale musi li len e ijo musi ale. ona li tawa nasa e ona ale lon supa musi. ni li tawa ni: jan ale li wile ala sona e ni: ijo musi seme li lon seme?
ni li pini la, jan musi ale wan li wile pali e ni: o pali e "palisa" 2 pi ijo musi 17. ijo musi ale li wile awen lon nasin ni: sinpin ona li lon anpa. (poka pi ijo musi wan li wile "pilin" e poka ante pi ijo musi ante.) o tawa e "palisa" wan tawa sewi pi "palisa" ante. jan ale li pini e ni la, sinpin li lon.
.-.-.-.-.-.-.-.-.-.-.-.-.-.-.-.-.-.
|_|_|_|_|_|_|_|_|_|_|_|_|_|_|_|_|_|
|_|_|_|_|_|_|_|_|_|_|_|_|_|_|_|_|_|
(sitelen pi poka wan pi sinpin musi)
sinpin pini li wile lukin sama sitelen selo pi palisa 4 (nimi pi pu ala: "leko").
jan musi Ton li tawa wawa e ilo pi nanpa nasa pi poka 6 tu. poka sewi ona li pana e nanpa. ona li toki e ni: sinpin li open lon poka seme?
| nanpa | poka sinpin |
|:--------:|:-------------------:|
| 2,6,10 | poka pi nasin Nan |
| 3,7,11 | poka pi nasin Sa |
| 4,8,12 | poka pi nasin Pe |
| 5,9 | poka pi nasin Ton |
jan musi Ton li tawa wawa e ilo pi nanpa nasa tu lon tenpo sin. poka sewi ona li pana e nanpa. ona li toki e ni: sinpin li pakala lon ma seme? o nanpa tan nasin teje pi jan musi ni tawa nasin soto ona.
```
1 1 1
2 1 0 9 8 7 6 5 4 3 2
| | | | | | | | | | |
V V V V V V V V V V V
.-.-.-.-.-.-.-.-.-.-.-.-.-.-.-.-.-.
||||||||||||||||||
||||||||||||||||||
(nasin soto) (nasin teje)
(jan musi)
```
jan musi Ton li kama jo e ijo musi 4 (supa 2 pi ijo 2) tan nasin soto pi ma ni.
```
ilo pi nanpa nasa li pana e nanpa "6".
o kama jo e ijo musi ni.
\______________________/
|
.-.-.-.-.-.-.-.-.-. .-.-. .-.-.-.-.-.-.
|||||||||| ||| |||||||
|||||||||| ||| |||||||
```
jan musi Nan en jan musi Sa en jan musi Pe li pali e ijo sama.
(#4) (#3) (#2) (#1)
j. Pe j. Sa j.Nan j.Ton
_____ _____ _____ _____
.-.-.-. .-.-. .-.-. .-.-. .-.-. .-.-.-.-.-.-.
|_|_|_| |_|_| |_|_| |_|_| |_|_| |_|_|_|_|_|_|
|_|_|_| |_|_| |_|_| |_|_| |_|_| |_|_|_|_|_|_|
poka ni li jo e ijo musi 2 taso la, o kama jo e ijo musi 2 tan ona, e ijo musi 2 ante tan nasin teje pi poka sinpin lon nasin soto.
sina lukin e supa musi tan sewi la, nasin pi ijo musi li sama nasin palisa pi ilo tenpo sike. (taso, nasin pi jan musi li ante monsi.)
|||||||||||||||||
= -
= .-------> --. =
= | jan musi | =
= li kama | =
= ^ jo e ijo V =
= | musi lon =
= | nasin ni. | =
= `-- <-------' =
- =
|||||||||||||||||
jan musi ale li pali e ijo sama, kepeken nasin nanpa sama, lon tenpo tu.
ni li pini la, jan musi ale li kama jo e ijo musi wan tan sinpin kepeken nasin nanpa sama.
nasin ante tan ma ni: sinpin li open pakala lon ma ni la, ijo musi 14 li weka tan sinpin, li kama "sinpin moli".
```
sinpin moli
ijo musi lukin pi wawa Tola (sewi #3)
|
V
open .-.-.-.-.-.-.-.
------->|||||||| pini
(sewi #1)||||||||<-------- (anpa #7)
```
ijo musi sewi #3 pi sinpin moli li kama ijo musi lukin pi wawa Tola. o ante nasin e ona tawa ni: sinpin ona li lon sewi. ona li toki e ni: ijo musi ale pi nanpa kama, anu ijo musi pi sitelen kama, li ijo musi pi wawa Tola. jan li kama pona la, ijo pi wawa Tola li lon luka ona la, ona li kama jo e nanpa pona suli sin. (o kama sona e wawa Tola lon wan kama.)
ni li pini la, musi li open.
luka pona li seme?
jan ale li musi la, ona li wile jo e "luka pona". ijo musi 14 ona li wile pona tawa nasin tu ni:
ona li jo e kulupu 4, e kulupu lili 1.
ona li pona tawa nasin Jaku wan anu nasin Jaku mute.
"kulupu" li seme?
kulupu ni pi ijo musi li lon:
"kulupu nasin" li jo e ijo musi 3 pi kule sama, pi nanpa poka.
ijo musi "Mansu 4" en "Mansu 5" en "Mansu 6" li kulupu nasin.
sina ken pali e kulupu nasin kepeken ijo nanpa taso.
"kulupu sama" li jo e ijo musi 3 sama.
"kulupu suli" (nimi ante: "kulupu Kan") li jo e ijo musi 4 sama.
luka pona li wile e kulupu 4. kulupu nasin en kulupu sama en kulupu suli li kulupu.
"kulupu lili" li jo e ijo musi 2 sama.
jan li toki e "kulupu" la, ona li toki ala e "kulupu lili".
luka pona li wile e kulupu lili 1.
nasin Jaku li seme?
nasin Jaku li nasin ni: ijo musi ale sina li pona tawa ona la, sina ken kama pona. nasin Jaku mute li lon.
o sona e nasin Jaku pi pali kiwen ala ni:
"ijo lili taso". o jo ala e ijo pi nanpa pini (nanpa 1 en nanpa 9), e ijo akesi, e ijo kon.
"nasin Jakupa". o jo e kulupu pi ijo musi ni:
ijo akesi.
ijo kon ni: sina jan musi pi nasin sama.
ijo kon ni: tenpo musi pi nasin sama li lon.
"nasin sama 2". o jo e kulupu nasin 2 pi ijo sama.
tenpo musi
musi li open la, tenpo musi #1 pi nasin Ton li lon.
musi pi mute suli li jo e tenpo musi 8. ona li jo e tenpo musi 4 pi nasin Ton, e tenpo musi 4 pi nasin Nan. musi pi tenpo ni li jo e nimi "Ansan" (nimi Nijon: "Hanchan", 半荘).
musi li ken jo e tenpo musi 4 taso. ni li lon la, ona li jo e tenpo musi 4 pi nasin Ton taso. musi pi tenpo ni li "musi pi nasin Ton taso", li jo e nimi "Tonpusen" (nimi Nijon: "Tonpuusen", 東風戦).
ni li ken: tenpo musi 8 li pini. taso, nasin musi li toki e ni: musi li pini ala. ni li lon la, tenpo musi pi nasin Sa li lon.
o sona e ni: tenpo musi ale la, jan musi Ton li jan musi #1.
mani musi en nanpa pona
open musi la, jan ale li kama jo e mute sama pi nanpa musi.
musi pi mute suli la, jan ale li kama jo e mani musi 25000, taso musi ante la, ona li ken jo e mute ante.
jan wan li kama jo e luka pona tan sinpin la, ona li kama jo e mani musi tan jan ale.
jan wan anu jan mute li kama jo e luka pona tawa ijo weka pi jan ante la, ona li kama jo e mani musi tan jan ni.
jan musi Ton li jo e luka pona la, ona li kama jo e mani musi pi mute suli. taso, ona li wile pana e mani musi la, ona li pana e mute suli ona.
jan li pana e mani musi tawa jan ante la, mute ona li kama tan nanpa pona suli (nimi Nijon: "An" / "Han", 飜), tan nanpa pona lili (nimi Nijon: "Pu" / "Fu", 符).
nasin Jaku en ijo musi pi wawa Tola li pana e nanpa pona suli.
kulupu en kulupu suli li pana e nanpa pona lili. kulupu pi ijo suli li pana e nanpa pona mute. kulupu len pi pana e nanpa pona mute. ijo ante li pana e nanpa pona lili. lipu ni li toki e ni lon wan kama.
nasin musi
jan musi Ton li jan musi #1. jan musi Nan li jan musi #2. jan musi Sa li jan musi #3. jan musi Pe li jan musi #4.
open la, tenpo tawa pi jan musi Ton li lon. ona li ante lon nasin nanpa. tenpo tawa pi jan musi Pe li pini la, tenpo tawa pi jan musi Ton li open.
tenpo tawa pi jan musi la, ona li pali e ni.
ona li kama jo e ijo musi wan tan sinpin.
ona li jo e ijo musi 14. ijo musi ni li "luka" ona.
luka li pona la, ona li ken toki e ni: "luka mi li pona" (nimi Nijon: "Tumo" / "Tsumo", ツモ ). ona li pali e ni la, tenpo musi li pini.
jan li jo e kulupu suli lon luka ona la, ona li ken toki e nimi "Kan" (nimi Nijon: "Kan", カン) (lipu ni li toki e nasin pi toki "Kan" lon wan kama.)
luka li pona ala la, anu ona li wile ala ona li wile ala pali e ni la, ona li weka e ijo musi wan. (nasin ante li ken. lipu ni li toki e ona lon wan kama.)
jan li weka e ijo musi la, jan ante li pana e ona tawa ma pi ijo weka ona lon supa musi lon nasin pi ijo musi open. jan ale li ken lukin e ijo weka pi jan musi.
jan ante ale li ken pali e ni: ijo weka en luka ona li pali e luka pona la, ona li ken toki e ni: "pona tan ijo sina" (nimi Nijon: "Lon" / "Ron", ロン). ona li pali e ni la, tenpo musi li pini. jan mute li ken toki "pona tan ijo sina" lon tenpo sama.
jan musi li ken kama jo e ijo weka lon nasin ni.
jan ante ale li ken pali e ni: ijo weka en ijo pi luka ona li pali e kulupu suli la, ona li ken toki e nimi "Kan" (nimi Nijon: "Kan", カン).
jan ante ale li ken pali e ni: ijo weka en ijo pi luka ona li pali e kulupu sama la, ona li ken toki e nimi "Pon" (nimi Nijon: "Pon", ポン).
jan pi tenpo tawa kama wan li ken pali e ni: ijo weka en ijo lon luka ona li pali e nasin la, ona li ken toki e nimi "Si" (nimi Nijon: "Chii", チー).
ona li pali e ni la , ona li kama jo e ijo weka, li tawa e ona, e ijo ante pi kulupu ni ni tawa poka pi luka ona. ona li ante e nasin pi ijo weka: ona li lon poka sama pi jan ni: ona li weka e ijo musi ni.
```
toki toki
"Si","Pon" "Kan"
.--.--. .--.--.--.
| | | | | | | | | jan pi poka soto li weka e ijo musi ni.
||_|| ||_||__|
.--..--. .--..--.--.
| | | | | | | | | jan pi poka sinpin li weka e ijo musi ni.
||___|| ||___||__|
.--.--. .--.--.--.
| | | | | | | | | jan pi poka teje li weka e ijo musi ni.
|||| |_||__|___|
```
toki li toki "Kan" la, ni li lon:
jan musi li wile kama jo e ijo musi wan sin. ona li kama e ona tan open pi sinpin moli.
luka ona li pona la, jan li ken toki e "luka mi li pona". ona li pali e ni la, tenpo musi li pini.
tenpo musi li pini ala la, ijo musi pini pi sinpin li tawa pini pi sinpin moli.
ijo musi lukin pi wawa Tola sin li open lon sinpin moli, lon poka pini pi ijo ijo musi lukin pi wawa Tola pi tenpo pini.
sin la, jan li ken toki e nimi "Kan" tan luka ona taso (ni li lon la, kulupu suli ona li "kulupu suli len"). luka ona li len la, luka ona li kama open ala. ni li lon, ijo musi tu pi kulupu suli ona li kama open. ijo tu ante li kama len.
ijo musi ni li open, li ante nasin tawa ni: sewi pi sinpin ona li lon poka pi sewi ona. ona li ken ala weka e ijo musi ni, li ken ala ante e kulupu ni. luka ona li "luka open".
tenpo tawa ona li lon. ona li wile weka e ijo musi wan.
jan ala li kama jo e ijo musi weka la, tenpo tawa pi nanpa kama li lon.
luka open en luka len
jan musi li kama ala jo e ijo musi tan jan musi ante la, luka ona li len. ante la, ona li open. luka open li pona lili. luka len li pona suli. ni li tan ni:
nasin Jaku ni li lon: ona li pali ala tawa luka open.
nasin Jaku ni li lon: ona li pana e nanpa pona suli pi mute suli tawa luka len. ona li pana e nanpa pona suli pi mute lili tawa luka open.
jan pi luka open li ken ala toki "Lisi".
kama Tenpa en toki "Lisi"
jan musi li ken jo e luka ni: luka li ken kama pona kepeken ijo musi wan ante taso. ni li lon la, luka ona li jo e kama Tenpa (nimi Nijon: "Tenpai", テンパイ).
kama Tenpa li lukin ala e ni: ijo musi seme li ken ala kama tawa luka?
luka ni li len la, jan li weka e ijo musi la, ona li ken toki "Lisi" (nimi Nijon: "Riichi", リイチ). ona li pali e ni la, ni li lon:
ona li pana e mani musi 1000 tawa supa musi. ona li jo ala e mani musi 1000 la, ona li ken ala toki "Lisi".
ona li ante nasin pi ijo weka lon ni: sewi pi sinpin ona li lon poka pi sewi ona.
jan li toki "Lisi" la, ona li pona tawa nasin Jaku "Lisi", li kama jo e nanpa pona suli 1. taso, ona li ken ala ante e "ijo pona ken" pi luka ona:
luka pi jan musi li ken kama pona kepeken ijo musi wan la, ijo musi ni li "ijo pona ken" pi jan musi ni.
ona li ken ala toki "Si", li ken ala toki "Pon".
ona li ken toki "Kan" tawa kulupu suli len taso. taso, kulupu suli len li pakala e kulupu ante pi luka ona la, ona li ken ala toki "Kan".
ona li ken toki "pona tan ijo sina" awen, li ken toki "luka mi li pona" awen.
nasin Jaku
jan li wile kama jo e luka pona la, ona li wile pona tawa nasin Jaku. nasin Jaku mute li lon. luka pona li ken pona tawa nasin Jaku wan anu nasin Jaku mute.
nasin Jaku li pana e nanpa pona suli tawa luka pona.
nasin Jaku ni li lon:
kama Tumo pi luka len (n.p.s. 1). o jo e luka len. ijo pona li kama tan sinpin (ona li kama ala tan ijo weka pi jan ante).
kama Lisi (n.p.s. 1). o toki "Lisi".
kama Lisi, sike 1 (n.p.s. 1). ijo pona li kama lon tenpo ni: sina toki "Lisi". sina weka e ijo musi. jan ante li toki ala e nimi "Si", e nimi "Pon", e nimi "Kan". sina weka ala e ijo musi ante lon tenpo ni.
nanpa pona lili ala (n.p.s. 1). luka sina li len, li jo e mute lili ken #1 pi nanpa pona lili. / sina jo ala e kulupu sama, e kulupu suli. ijo pona ken tu ante li lon tan ni: kulupu nasin wan sina li pini ala. ijo tu ante li ken pini e ona. kulupu lili sina li jo ala e ijo akesi, e ijo kon pi nasin sina, e ijo kon pi nasin tenpo.
nasin 2 sama (n.p.s. 1). luka sina li len. sina jo e kulupu nasin 2 ni: ijo musi ona li sama.
pona tan pini sinpin (n.p.s. 1). ijo 1 li lon sinpin. sina kama jo e ijo musi tan sinpin. luka ona li pona tan ijo ni.
pona tan pini sinpin pi jan ante (n.p.s. 1). ijo 1 li lon sinpin. jan ante li kama jo e ijo musi tan sinpin. ona li weka e ijo musi. luka sina li pona tan ijo ni.
pona tan sinpin moli (n.p.s. 1). sina toki e nimi "Kan". sina kama jo e ijo musi tan sinpin moli. luka sina li pona tan ijo ni.
pona tan toki Kan / pona tan kulupu suli (n.p.s. 1). jan ante li toki e nimi "Kan" tawa ni: ona li wile kama jo e ijo musi. taso, luka sina li pona tan ijo ni.
ijo lili taso (n.p.s. 1). luka sina li jo ala e ijo nanpa pi nanpa pini (nanpa 1 en nanpa 9), li jo ala e ijo wawa.
kama Jakupa (n.p.s. 1). luka sina li jo e kulupu sama anu kulupu suli pi ijo musi ni:
ijo akesi
ijo kon pi nasin sina
ijo kon pi nasin tenpo
nasin sina li sama nasin tenpo la, sina kama jo e nanpa pona suli 2.
kama Lisi tu (n.p.s. 2). tenpo musi li open. sina kama jo e ijo musi. luka sina li jo e kama Tenpa. sina toki "Lisi".
ijo suli lon kulupu ale (n.p.s. 1, n.p.s. 2 lon luka len). kulupu ale lon luka sina li jo e ijo musi suli.
nasin 3 pi kule ante (n.p.s. 1, n.p.s. 2 lon luka len). sina jo e kulupu nasin 3 ni: nanpa pi ijo musi li sama. taso, kulupu wan li jo e ijo Mansu, kulupu wan li jo e ijo Pinsu, kulupu wan li jo e ijo Sosu.
nasin pi nanpa ale (n.p.s. 1, n.p.s. 2 lon luka len). sina jo e kulupu nasin 3 ni: ona ale li jo e kule sama. kulupu wan li jo e ijo pi nanpa 1,2,3. kulupu wan li jo e ijo pi nanpa 4,5,6. kulupu wan li jo e ijo pi nanpa 7,8,9.
kulupu sama taso (n.p.s. 2). sina jo ala e kulupu nasin. sina jo e kulupu sama, e kulupu suli taso.
kulupu 3 len (n.p.s. 2). sina jo e kulupu sama len 3. taso, ijo pona li pini e kulupu sama la, ona li len ala tawa nasin ni.
kulupu 3 pi kule ante (n.p.s. 2). sina jo e kulupu sama 3 ni: nanpa pi ijo musi li sama. taso, kulupu wan li jo e ijo Mansu, kulupu wan li jo e ijo Pinsu, kulupu wan li jo e ijo Sosu.
kulupu suli 3 (n.p.s. 2). sina jo e kulupu suli 3.
kulupu lili 7 (n.p.s. 2). nasin Jaku ni li suli tan ni: ona li wile ala e ni: luka sina li jo e kulupu 4, e kulupu lili wan. o jo e kulupu lili 7 pi ijo musi ante. (sina jo e kulupu pi ijo musi sama 4 la, ni li ike tawa nasin ni.)
ijo suli taso (n.p.s. 2). ijo ale lon luka sina li ijo suli.
akesi lili 3 (n.p.s. 2). sina jo e kulupu sama 2 pi ijo akesi, e kulupu lili pi ijo akesi.
kule wan en ijo wawa (n.p.s. 2, n.p.s. 3 lon luka len). luka sina li jo e ijo nanpa pi kule wan taso, e ijo wawa.
nanpa pini lon kulupu ale (n.p.s. 2, n.p.s. 3 lon luka len). luka sina li jo e ijo nanpa pi nanpa 1 anu nanpa 9 lon kulupu ale.
nasin 2 sama 2 (n.p.s. 3). luka sina li len. sina jo e kulupu nasin 2 pi ijo musi sama, e kulupu nasin 2 ante pi ijo musi sama ante.
kule wan taso (n.p.s. 5, n.p.s. 6 lon luka len). luka sina li jo e ijo nanpa taso pi kule wan taso.
ijo suli weka taso (suli Mankan). sinpin li jo e ala. luka sina li pona ala. sina weka e ijo suli taso. jan ala li kama jo e ijo weka sina.
nasin Jaku pi suli Jakuman
luka sina li pona tawa nasin Jaku ni la, sina kama jo e suli Jakuman.
kama Jakuman tan nanpa pona suli. luka sina li jo e nanpa pona suli ni: ona li sama anu suli tawa 13.
ijo suli ante 13. nasin Jaku ni li suli tan ni: ona li wile ala e ni: luka sina li jo e kulupu 4, e kulupu lili wan. o jo e ijo ni ale:
ijo Mansu pi nanpa 1
ijo Mansu pi nanpa 9
ijo Pinsu pi nanpa 1
ijo Pinsu pi nanpa 9
ijo Sosu pi nanpa 1
ijo Sosu pi nanpa 9
akesi walo
akesi loje
akesi laso
kon pi nasin Ton
kon pi nasin Nan
kon pi nasin Sa
kon pi nasin Pe
ijo wan ante ni: ona li sama ijo wan pi luka sina.
ni li ken: sina jo e ijo suli ante 13. ijo musi 13 li pona tawa luka sina. ni li lon la, luka sina li jo e suli Jakuman 2.
kulupu len 4. sina jo e kulupu sama len 4. taso, ijo pona li pini e kulupu sama la, ona li len ala tawa nasin ni.
ni li ken: sina jo e kulupu sama len 4. ijo pona sina li pini e kulupu lili. ni li lon la, luka sina li jo e suli Jakuman 2.
akesi suli 3. sina jo e kulupu sama 3 pi ijo akesi.
kon lili 4. sina jo e kulupu sama 3 pi ijo kon, e kulupu lili pi ijo kon ante.
kon suli 4. sina jo e kulupu sama 4 pi ijo kon.
akesi en kon taso. sina jo e ijo akesi, e ijo kon taso.
nanpa pini taso. sina jo e ijo musi pi nanpa 1, e ijo musi pi nanpa 9 taso.
kule laso taso. sina jo e ijo musi ni taso:
ijo Sosu 2
ijo Sosu 3
ijo Sosu 4
ijo Sosu 6
ijo Sosu 8
ijo akesi laso
nasin sitelen mute pi ijo musi pi musi Masan la, ijo musi ni li jo e kule laso taso lon sinpin ona.
lupa suli 9. luka sina li jo e ijo nanpa pi kule wan taso. nanpa ona li ni:
ijo 3 pi nanpa 1
ijo 1 pi nanpa 2
ijo 1 pi nanpa 3
ijo 1 pi nanpa 4
ijo 1 pi nanpa 5
ijo 1 pi nanpa 6
ijo 1 pi nanpa 7
ijo 1 pi nanpa 8
ijo 3 pi nanpa 9
ijo nanpa pi kule sama
ni li ken: sina jo e ijo nanpa 13. ijo 9 ante li pona tawa luka sina. ni li lon la, nasin mute la, luka sina li jo e suli Jakuman 2.
kulupu suli 4. o jo e kulupu suli 4 lon luka sina.
pona sewi. sina jan musi Ton. tenpo musi li open. sina kama jo e ijo musi 14 sina. ijo musi ni li pali e luka pona.
pona ma. sina jan musi Ton ala. tenpo musi li open. sina kama jo e ijo musi 13 sina. jan ante li kama jo, li weka e ijo ona. sina kama jo e ijo musi sina lon tenpo #1. ijo musi li li pali e luka pona.
pona jan. (nasin musi mute la, nasin Jaku ni li lon ala.) tenpo musi li open. sina kama jo e ijo musi 13 sina. jan ante li kama jo, li weka e ijo ona. ijo musi weka li pona tawa luka sina. sina toki e nimi "pona tan ijo sina".
nasin pi nanpa pona
luka li pona la, jan musi li nanpa e ni: ona li jo e nanpa pona suli pi mute seme? ona li jo e nanpa pona lili pi mute seme?
nanpa pona suli li kama tan nasin Jaku, tan wawa Tola.
nasin Jaku li pona tawa luka la, ona li pana e nanpa pona suli tawa ona.
luka li jo e ijo pi wawa Tola, nanpa pona suli pi mute sama li pana tawa ona.
wawa Tola
sinpin moli la, ijo musi open li "ijo musi lukin pi wawa Tola". ona li toki e ni: ijo seme li jo e wawa Tola?
taso, ona li pali lon nasin ni: ijo musi lukin li jo e ijo nanpa, ijo pi nanpa kama wan li kama jo e wawa Tola.
(ijo lukin li jo e ijo Mansu pi nanpa 4 la, ijo Mansu pi nanpa 5 li jo e wawa Tola.)
ijo lukin li jo e ijo pi nanpa 9 la, ijo pi nanpa 1 pi kule kama li jo e wawa Tola.
ijo lukin li ijo akesi walo la, ijo akesi laso li jo e wawa Tola.
ijo lukin li ijo akesi laso la, ijo akesi loje li jo e wawa Tola.
ijo lukin li ijo akesi loje la, ijo akesi walo li jo e wawa Tola.
sina ken awen e sona ni lon nasin ni: lipu pi nimi ale pi toki pona la, nimi "laso" li lon open tawa nimi "loje". nimi "loje" li lon open tawa nimi "walo". nasin ona li ni: laso -> loje -> walo.
ijo lukin li ijo kon la, ijo kon kama li jo e wawa Tola.
ijo lukin li ijo kon Ton la, ijo kon Nan li jo e wawa Tola.
ijo lukin li ijo kon Nan la, ijo kon Sa li jo e wawa Tola.
ijo lukin li ijo kon Sa la, ijo kon Pe li jo e wawa Tola.
ijo lukin li ijo kon Pe la, ijo kon Ton li jo e wawa Tola.
luka pona li jo e ijo mute pi wawa Tola la, ona li jo e mute sama pi nanpa pona suli.
nanpa pona lili
nanpa pona lili li kama tan ijo mute.
luka pona li len, li kama jo e ijo pona tawa jan ante la, ona li jo e n.p.l. 30.
luka pona li jo e nasin Jaku "kulupu lili 7" la, ona li jo e n.p.l. 25. (ona li kama jo ala e nanpa pona sin tan anpa pi lipu ni.)
kama ante la, ona li jo e n.p.l. 20.
luka pona li jo e kulupu sama, e kulupu suli la, ona li kama jo e nanpa pona lili sin.
kulupu sama open pi ijo lili li pana e n.p.l. 2.
kulupu sama open pi ijo suli li pana e n.p.l. 4.
kulupu sama len pi ijo lili li pana e n.p.l. 4.
kulupu sama len pi ijo suli li pana e n.p.l. 8.
kulupu suli open pi ijo lili li pana e n.p.l. 8.
kulupu suli open pi ijo suli li pana e n.p.l. 16.
kulupu suli len pi ijo lili li pana e n.p.l. 16.
kulupu suli len pi ijo suli li pana e n.p.l. 32.
kulupu lili pi luka pona li jo e ijo akesi anu ijo kon pi nasin sama jan anu ijo kon pi nasin sama tenpo la, ona li pana e n.p.l. 2.
ona li jo e ijo kon pi nasin jan la, nasin jan li sama nasin tenpo la, nasin mute la, ona li pana e n.p.l. 4.
nanpa pona lili ni li kama tan ijo pona ken pi luka pona.
ijo pona ken li lon insa pi kulupu nasin la, ni li pana e n.p.l. 2.
ijo pona ken li lon poka pi kulupu nasin la, poka wan taso li lon la, nu li pana e n.p.l. 2.
ijo pi nanpa 8 en 9 pi kule sama li ken pana e kulupu nasin tan poka wan taso tan ni: ijo pi nanpa 7 li lon. ijo pi nanpa 10 li lon ala. ni li sama tawa ijo pi nanpa 1 en 2.
kama Tumo li lon (luka li kama pona tan sinpin) la, ni li pana e n.p.l. 2.
luka pona li open, li jo e nanpa pona lili 20 taso la, ona li jo e n.p.l. 30.
ni li pini la, mute pi nanpa pona lili li suli tawa kulupu poka pi nanpa 10.
n.p.l. 20 li awen n.p.l. 20.
n.p.l. 21,22,23...29 li kama n.p.l. 30.
n.p.l. 30 li awen n.p.l. 30.
n.p.l. 21,22,23...29 li kama n.p.l. 40.
sama li lon tawa nanpa suli.
mani musi
nanpa pona lili en nanpa ona suli pi luka pona li lon la, jan musi li kama sona e ni: jan seme li wile pana e mani musi seme tawa jan pi luka pona?
lipu tu ni li lon tan ni.
lipu #1 li pona tawa ni: jan pi nasin Ton ala li jo e luka pona la, ona li kama jo e mute seme pi mani musi?
lipu #2 li pona tawa ni: jan pi nasin Ton li jo e luka pona la, ona li kama jo e mute seme pi mani musi?
sin la, jan li toki "Lisi", li weka e mani musi 1000 la, jan pi luka pona li kama jo e ona.
sin la, palisa lukin pi mani musi sin (nimi Nijon: "Onpa" / "Honba", 本場) li ken lon. ona li lon la:
jan li kama jo e luka pona tawa jan ante la, palisa wan li toki e ni: o kama jo e mani musi 300 tan jan ni: ona li weka e ijo pona.
jan li kama jo e luka pona tan sinpin la, palisa wan li toki e ni: o kama jo e mani musi 100 tan jan ale ante.
ijo pona li kama tan weka pi jan ante la, jan mute li ken jo e luka pona tan ona. ni li lon la, jan pi luka pona li kama jo e mani musi tan jan sama. jan ni li kama jo e mani musi pi toki "Lisi": ona li lon tenpo open #1 kama tawa jan ni: ona li weka e ijo pona.
jan ala li jo e luka pona
sinpin li jo e ala la, jan ala li jo e luka pona la, ni li kama:
jan ni li open e luka ona: luka ona li jo e kama Tenpa.
jan 1 li jo e kama Tenpa la, ona li kama jo e mani musi 1000 tan jan ante ale.
jan 2 li jo e kama Tenpa la, jan #1 li kama jo e mani musi 1500 jan #1 pi kama Tenpa ala. jan #2 li kama jo e mani musi 1500 tan jan #2 pi kama Tenpa ala.
jan 3 li jo e kama Tenpa la, jan pi kama Tenpa ala li pana e mani musi 3000 tawa jan ale ante. (jan wan ale pi kama Tenpa li kama jo e mani musi 1000.)
jan ala anu jan ale li jo e kama Tenpa la, mani musi li pana ala.
jan pi toki "Lisi" li weka e mani musi 1000 la, mani musi ni li awen. jan pi luka pona li ken kama jo e ona lon tenpo musi kama.
ante pi tenpo musi / palisa lukin pi mani musi sin
jan Ton li jo e luka pona la, tenpo musi li ante ala. o sin e palisa lukin pi mani musi sin.
jan ala li jo e luka pona la, jan Ton li lon kama Tenpa la, tenpo musi li ante ala. o sin e palisa lukin pi mani musi sin.
tenpo musi li pini ike la, tenpo musi li ante ala. o sin e palisa lukin pi mani musi sin.
musi mute la, palisa lukin pi mani musi sin li sama palisa pi mani musi 100. taso, ona li pali ala sama mani musi. ona li kama ala tan mani musi pi jan > musi.
musi mute la, jan musi li jo e mani musi ala la, musi li pini.
musi mute la, nasin ante li lon: tenpo tawa pi nanpa pini li pini la, jan ala li jo e mani musi 30000 la, tenpo tawa sin li open.
palisa pi mani musi
musi pi ijo lon la, jan li kepeken e palisa pi mani musi.
kulupu 4 pi palisa pi mani musi li lon:
palisa pi sitelen 8 pimeja lili. ona li sama mani musi 100.
palisa pi sitelen wan loje suli. ona li sama mani musi 1000.
palisa pi sitelen 5 loje lili. ona li sama mani musi 5000.
palisa pi sitelen mute pi loje en laso. ona li sama mani musi 10000.
pini ike
tenpo musi li ken pini ike lon nasin ni:
kon wawa 4 sama: tenpo musi li open. jan Ton li weka e ijo musi pi kon wawa. jan Nan en jan Sa en jan Pe li weka e ijo musi pi kon wawa sama.
ijo suli ante 9: tenpo musi li open. jan li jo e ijo musi 13. jan li kama jo e ijo musi #14 lon tenpo #1. luka ona li jo e ijo suli ante 9. jan li wile e ni la, ona li ken toki e ni, li ken pini ike e tenpo musi.
toki "Lisi" tan jan 4: jan 3 li toki "Lisi". jan #4 li toki e "Lisi", li weka e ijo musi. ona li pona ala tawa luka pi jan ante.
kulupu suli 4: jan ale li jo e kulupu suli 4. (jan wan li jo e kulupu suli 4, musi li pini ike ala.)
pona tawa jan 3: jan li weka e ijo musi. ona li pona tawa luka pi jan ante ale.
musi li pini ike la, mani musi li ante ala.
musi pi sitelen tawa
sina wile musi e musi Lisi Masan la, nasin mute li lon. nasin pona li musi kepeken musi pi sitelen tawa. ona li toki e ni tawa sina: sina ken toki e nimi "Si", "Kan", "Pon", "luka mi li pona", "pona tan ijo sina" lon tenpo seme? luka pona sina li pali e mani musi pi mute seme?
sina ken musi lon poka jan ante kepeken lipu kon MahjongSoul. ona li toki e toki Inli, e toki Sonko pi nasin sitelen pi tenpo pini. ona li pona mute tawa jan sin.
lipu kon Tenhou li pona lili tawa jan sin. jan pi sona mute li musi kepeken ona. ona li ken toki e toki Nijon, e toki Inli, e toki Sonko, e toki Anku/Soson (한국어/조선말), e toki Losi (Русский), e toki Kanse, e toki Italija, e toki Epanja, e toki Wije (Tiếng Việt). taso, sitelen mute li kepeken e toki Nijon taso.
musi pi sitelen tawa "sama akesi seli" (龍が如く / "Yakuza") li jo e tomo pi musi Lisi Masan lon insa ona. sina ken musi lon poka ilo musi kepeken ona.
sin la, mi pali e ante toki pi musi "musi Masan pi jan musi 4" ("4 Nin Uchi Mahjong", "４人打ち麻雀"). ante toki ni li toki kepeken toki pona. sina ken kama jo e lipu ante pi ante toki lon lipu ni.
sona sin
nasin nanpa tan musi Lisi Masan
toki Nijon la, nimi nanpa mute li lon. taso, wan ona li kalama sama nimi pi toki pona. musi Lisi Masan la, nimi nanpa li ante, li ken kama pona lon toki pona.
| nanpa | nimi nanpa |
|:-----:|:----------:|
| 1 | i |
| 2 | ja |
| 3 | san |
| 4 | su |
| 5 | u |
| 6 | lo |
| 7 | si |
| 8 | pa |
| 9 | ku |
| 10 | su |
| 100 | jaku |
| 1000 | sen |
| 10000 | man |
nimi "Jaku" pi "nasin Jaku" li ante tan nimi nanpa "jaku" pi nanpa 100.
|
303
|
kulupu jan tenpo
| null |
[
"jan Misali"
] | null |
2020-11-27
|
day
|
[
"translation",
"music",
"lyrics",
"rhythm heaven fever",
"rhythm heaven",
"post-cringe"
] |
{
"title": "Dreams of Our Generation",
"authors": [
"Tsunku♂",
"Kaoru Okubo"
]
}
|
CC BY-NC 3.0
|
[
"https://www.youtube.com/watch?v=fWHZz7ZCXqw",
"https://www.youtube.com/watch?v=aJRBrmwlvlI",
"https://soundcloud.com/mitchell-halley-528232120/disambiguation",
"https://www.youtube.com/watch?v=amDbb2YULiA",
"https://www.youtube.com/watch?v=PMxq7oH-GAw",
"https://www.youtube.com/watch?v=Wl5FyOTLGkM",
"https://soundcloud.com/duncathan/kulupu-jan-tempo142-nightcore-remix",
"https://www.youtube.com/watch?v=m0SlvrAS-mU",
"https://www.youtube.com/watch?v=SrXpFuZPljQ",
"https://www.youtube.com/watch?v=ywHcFRfoH9k",
"https://www.youtube.com/watch?v=nlMgqCihoQM",
"https://www.youtube.com/watch?v=ZOk4xkmkTxM",
"https://www.youtube.com/watch?v=NXsa_xkOuyE",
"https://www.youtube.com/watch?v=Bem1XrojM1U"
] | null |
Section headers are wrapped inside square brackets.
| null | null |
[musi]
tenpo mute la mi tu li lon poka
ni li nasin taso lon tenpo
sina olin pakala, li tawa anpa
taso sina awen pilin pona
pakala la sina awen lon
nasin sina, li weka e jaki
o sona e ni:
ike li pini ala
ike la o kute e ni:
[sike]
o tawa waso
o pali e ale
sina ken tawa mi
mi ken kute e
kalama sina
tan insa pilin mi
o tawa waso
lon sewi laso
o pilin e suno
tenpo kama la
mi lon wile pi
kulupu jan tenpo
|
304
|
luka tu
| null |
[
"kala pona Tonyu"
] | null |
2020-11-27
|
day
|
[
"translation",
"music",
"lyrics",
"pop"
] |
{
"title": "Seven",
"authors": [
"Taylor Swift"
]
}
| null |
[
"https://soundcloud.com/kala-pona/luka-tu"
] | null |
Section headers are wrapped inside square brackets.
| null | null |
[musi #1]
o lukin e mi
lon kasi
luka tu li sewi
mi
lon musi
lon lupa sewi
mi wile ala tawa. taso mi, mi lon sewi
lon laso sewi,
ma Pensowenja li lon anpa mi
pona li lon ala lon ni?
[sike]
telo lon tenpo kule
toki sina la o ala tawa ante
sina weka tan sona mi
taso mi awen olin e sina
mi sona e linja sina
mi awen olin mute e sina
sama kalama musi la
olin li awen suli
[ante]
mi wile toki tawa sina:
kon li lon tomo sina
mama sina li ike, ni li tan
sina ken kama lon poka
mi, mi tu li ken lon telo
sina ken peto ala
li ken len ala
sama kalama musi la
olin li awen suli
[musi #2]
o, lukin e mi
lon kasi
mi sona ala e nasin
la mi toki suli
li kalama suli
lon tenpo pi wile mi
[sike]
telo lon tenpo kule
toki sina la o ala tawa ante
sina weka tan sona mi
taso mi awen olin e sina
o poki e musi e len sina
mi tu li ken tawa ma Palata
sama kalama musi la
olin li awen suli
|
305
|
ilo Supanpo o
| null |
[
"jan Ki",
"jan Sijo",
"jan Walo"
] | null |
2020-12-01
|
day
|
[
"fan fiction",
"discord"
] | null | null |
[
"https://docs.google.com/document/d/19cxM0qKPf740SQUbqtBFC91mmaBRvvzjEmqcROA0jFI/edit"
] | null |
Removed colour from transcription.
| null | null |
“Ilo Supanpo o” - an attempt at toki pona collaborative romantic fiction
This was written by many people, including:
- jan Sijo
- jan Ki, who is also the main love interest
- jan Walo, who kickstarted the whole thing
Kipisi nanpa wan: toki olin
"ilo Supanpo o, mi olin e sina."
ilo Supanpo li kute e ni li isipin: "a, mi pakala; tenpo ni la, mi ken ala olin e jan. ni la, mi toki e seme tawa jan Ki?" ona li sona ala.
“ilo Supanpo o, sina olin ala e mi tan seme? mi ike tawa sina anu seme? olin mi li pona ala anu seme???
ken la mi o olin ala e ilo. ilo li jan ala, mama mi li sona pona... olin pi mi tu li ken ala pona.
mi wile e ni taso. o toki e ni tawa mi: sina wile lon poka mi... anu seme? sina wile e seme tan mi? sina wile ala tan mi la... sina toki e ijo nasa mute tawa mi tan seme? sina nasa e lawa mi, taso mi wile awen lon poka sina..”
toki pi jan Ki la, ilo Supanpo li pilin nasa. pilin sinpin (kiwen) ona li tawa nasa li kama seli. ni li olin, anu seme? ilo Supanpo li sona ala kin. ona li wile weka, taso noka (kiwen) ona li... pake lon ma.
ilo Supanpo li lukin e sewi e waso tawa, li toki ala.
“mi sona... mi tu li lukin e waso lon tenpo suno ale... taso... mi tu li tawa ante... waso li awen, taso mi tu li weka.
mi wile waso lon poka sina, ilo Supanpo o. mi wile weka e ike ale tan lon pi mi tu. mi tu li ken lon kepeken olin taso! mi ken ala weka sin tan sina!”
sijelo (kiwen) pi ilo Supanpo li kama awen. ken la, ona tu li ken lukin e waso. ni li pona. ken la, ona tu li ken toki lon poka ona. ken la, olin mute li ken kama lon. sona ale la, ilo li ken ala olin, taso ken wan li lon.
ilo Supanpo li toki e ni tawa jan Ki:
"ken... ken..."
“ken mute li lon, ilo Supanpo o. ken la sina ken ala olin e mi, taso... mi pilin e ijo. ijo pona. wile. mi wile kin, ilo Supanpo o.”
ilo Supanpo li pilin monsuta.
"jan Ki o... mi... wile pali e... ijo tomo-"
ona li weka wawa tan tomo esun pi telo kapesi li tawa tomo ona. ona li pini e lupa tomo li kon nasa. "pakala! ike! mi lon tenpo jaki..."
ilo Supanpo li tawa lape. ona li ken pini e tenpo ni kepeken nasin seme?
Kipisi nanpa tu: open ijo
sitelen pi tenpo pini
ken la, sina wile sona e ni: "jan Ki li kama jan pona pi ilo Supanpo kepeken nasin seme?"
ni la, ni li sitelen:
ma Mewika, sike 2038
jan Ki li kama lon tomo pi telo wawa.
"toki, jan ale ooooo!"
jan ale li lukin nasa e ona.
jan Ki li kama nasa, sin, lon tomo ni... tenpo wan taso pi tenpo mute.
ona li toki wile e telo lete pi suwi mute, sama tenpo ale, li kama lon supa.
telo li lon la, jan li toki suli. taso jan Ki li sona ala e ni: jan ni li ilo.
"telo ni li kama tan wile pi jan... Ki? jan Ki li lon ala lon?"
jan Ki li tawa supa li kama jo e telo. ona li wile toki sin tawa jan ni.
"mi jan Ki, sina seme?"
"mi Supanpo."
"mi sona e sina la mi pilin pona! a... mi moku e telo lete mute, taso... mi lukin e sina la mi kama pilin seli sin... mi wile sona pona e sina. sina wile ala wile kama lon poka mi lon tenpo kama?"
ni la, ilo Supanpo li pilin nasa. ona li sona ala e ijo pi tenpo kama. kin la, ona li wile awen lon poka pi jan Ki tan ni: ona li jo ala e jan pona. taso, ona li pilin e ni kin: ilo en jan li ken ala jan pona.
ona li toki lon tomo esun, li kama sona e ijo jan, li jo e tenpo pona e tenpo musi.
ni li nasin pi pona ona.
ni li open.
tenpo ni la… toki musi!
Tenpo Suno Sin:
telo mute li kama tan sewi.
kon wawa li lon, li pakala lili e kasi.
ilo Supanpo li kama lon tomo pi telo wawa, li awen.
jan li kama ala.
ilo Supanpo li lukin e ma.
sewi li pana e telo, la ona li wile pana e telo kin.
ona li awen.
jan li kama ala.
tenpo pimeja li lon.
ona li awen.
jan li kama ala.
jan Ki li kama ala.
-------
|
306
|
jan pi weka tan ma tomo Omela
| null |
[
"soweli nata"
] | null |
2020-12-08
|
day
|
[
"translation",
"story"
] |
{
"title": "The Ones Who Walk Away from Omelas",
"authors": [
"Ursula K. Le Guin"
]
}
|
All Rights Reserved
|
[
"https://discord.com/channels/301377942062366741/340307145373253642/785687922035654747",
"https://equa.space/toki-pona/omela/"
] |
[
"https://web.archive.org/web/20201003152312/https://equa.space/toki-pona/omela/"
] | null | null | null |
ilo lili li kalama li tawa e waso. tenpo musi pi seli suli li kama tawa ma tomo Omela lon poka pi telo suli. tomo lon telo li kule mute. lon nasin lon poka pi tomo pi sinpin kule, lon poka pi ma kasi suli, lon anpa pi kasi suli, lon poka pi tomo kulupu, la jan musi li tawa. jan mute li pona lukin: jan suli li kepeken len suli pi loje pimeja. mama li awen e jan lili ona li tawa lon nasin. nasin ante la kalama musi li wawa li suwi. jan li tawa musi. jan lili li tawa li mu sama waso lon sewi. jan ale li tawa poka wan pi ma tomo. ona la ma kasi telo li lon. ma kasi telo la jan lili li lon soweli tawa. linja pi kule musi li lon linja soweli. ona li mu tawa ona sama. ona li pilin pona: soweli ale la soweli ni taso li kama pilin e tenpo musi. weka mute la nena suli li lon sike pi ma tomo Omela. kon pi tenpo suno sin li pona. ni la ale li ken lukin e sewi pi nena suli e lete lon ona. kon tawa li kalama e len musi. kalama ala li lon ma kasi laso la jan li ken kute e kalama musi tan jan musi kama. ona li awen tawa li kama tawa ma kasi. kon li suwi tan ni ale.
pona! kepeken seme la mi ken toki e pilin pona? nimi seme li toki e jan pi ma tomo Omela?
ona li pilin pona sama ala jan lili, taso ona li pilin pona kin. pilin pona li sin ala tawa kulupu ni. sina kama sona e ni la sina ken pilin e ijo pi nasin ona. ken la sina lukin tawa jan lawa lon poka pi jan utala. ken la ona li lon tomo tawa kepeken jan wawa anpa. taso jan lawa li lon ala. jan li kepeken ala ilo utala li anpa ala e jan ni. kulupu ni li ike ala. mi sona ala e nasin lawa kulupu, taso pilin mi la ona li mute ala.
sama jan lawa sama nasin ike la ona li kepeken ala nasin mani li kepeken ala jan utala li kepeken ala ilo pi pakala seli. taso mi toki sin e ni: ona li anpa ala li sona lili ala. ona li sona sama mi ale.
ike la mi ale li kepeken nasin pakala: pilin mi li tan jan sona ike li toki e ni: "pilin pona li sona ala. pilin ike taso li tan sona." ni li pakala pi jan musi. ona li wile ala toki e ike pi nasin ike e ike pi pilin ike. ona la ijo li ike e pilin sina la o pali sin e ona. taso mi toki e ijo pona pi pilin ike la mi ike e pilin pona. mi toki e pona pi nasin utala la mi weka e ante pona ale. mi ale li pakala: mi kama ken ala toki e jan pi pilin pona. mi kama ken ala toki pona e pilin pona.
kepeken seme la mi ken toki e jan pi ma tomo Omela? ona li jan lili ala, taso jan lili ona li pilin pona kin. jan suli ona li sona mute li wile pona li lon pona. pona a! mi wile toki pi pona mute e ona. mi wile toki e lon ona tawa sina. toki mi la ma tomo Omela li sama lipu musi pi jan lili li lon ala. ken la sina wile sitelen insa e wile sina. mi ken ala sona e wile pi sina ale! nanpa wan la ilo seme li lon? pilin mi la tomo tawa li lon ala nasin pi poka tomo. ni li tan pilin pona pi kulupu Omela. pilin pona li tan sona ni: seme li wile suli pi kulupu pona? seme li wile ala li ike ala? seme li ike? kulupu nanpa tu la ijo mute li ken. ilo pi telo len en ilo seli en wawa pona en tomo tawa linja en ilo suno sewi en ilo pona pi jaki ale li ken. ona li ken lon ala kin. ni li suli ala. sina wile la ona li lon.
pilin mi la jan mute li tawa ma tomo Omela tan ma ante lon tenpo musi kepeken tomo tawa linja. pilin mi la tomo tawa linja li wawa mute li pona mute lukin.
kepeken ijo ale ni kin la mi pilin e ni: ken la ona li pona ala tawa sina li sama lawa ike. pilin pona en kalama en musi en soweli li lon? musi ala. ni li lon tawa sina la unpa suli li ken. unpa li pona e pilin sina la o pilin monsuta ala; ona li lon. taso, pona la tomo sewi pi jan unpa sewi li lon ala. ni li pilin pini mi kin, taso lon la tomo pi jan sewi li ike. nasin sewi li lon. jan sewi li lon ala. jan unpa li ken lon ma pi wile ona li ken pana e ona sama tawa jan wile ale. ona li ken lon kulupu musi. kalama musi pi wile unpa o kama. ale o olin o awen e jan tan tenpo ni. mi sona e ni: pilin ike anpa li lon ala kulupu Omela.
taso, ijo ante seme li lon? tenpo pini la mi pilin e ni: moku nasa li lon ala. taso tenpo ni la mi kama sona e ike pi pilin ni. jan li wile e ona la moku nasa li suwi e kon li pona e sijelo li kama e sona ale li awen lon tenpo suli li pona nanpa wan li ike ala e nasin sijelo. tawa jan ante la telo pi nasa lili li lon.
ijo ante seme a li lon ma tomo pona? pilin pi nanpa wan. pilin pona pi awen lon. taso sama jan sewi la jan utala li lon ala. pilin pona tan moli li ike li ken ala awen. pilin pona suli li tan ala utala li tan wan pi jan ale li tan pona ale. pilin ni li lon pilin jan lon ma tomo Omela. ona li pilin pona tan lon tan ale. pilin mi la jan mute li wile ala e moku nasa.
jan mute li kama lon ma kasi telo lon tenpo ni. kon li pona tan tomo kule pi jan moku. jan lili lili li moku li nasa suwi e sinpin ona. moku lili li lon linja sinpin pi mije suli. jan lili li kama lon soweli tawa li tawa open pi nasin musi. meli suli li pana e kasi. mije suli mute li kepeken kasi lon linja lawa ona.
jan lili pi sike luka luka li awen lon poka kulupu li wan taso li kalama musi kepeken palisa kasi. jan li awen li kute, taso ona li toki ala tan ni: jan lili li pini ala li lukin ala e jan ante. lawa ona li lon kalama musi taso.
ona li pini li anpa e luka ona.
tenpo sama la ilo li kalama suli lon open pi nasin musi a. ona li suli li monsuta li wawa. soweli li pilin monsuta. soweli pi mute lili li mu kin. jan ona li luka e soweli li awen e ona li toki e ni: "ale li pona, olin mi o..." ona ale li kama wan lon open nasin. lukin la jan mute lon poka nasin li sama ma kasi suli. tenpo musi pi seli suli li kama.
sina pilin ala pilin e toki? sina pilin ala pilin e musi e ma tomo e pilin pona? ala? ni la mi toki e ijo ante wan.
tomo lon anpa ma pi tomo kulupu pona la tomo li lon. lupa pini wan en lupa lukin ala li lon. suno lili li kama tan pakala pi lupa pini tan lupa pi tomo ante. poka wan tomo la palisa li lon. kon ona li jaki. palisa li ken weka e jaki tan tomo. poka palisa la poki telo li lon. tomo ni li lili mute. lon tomo ni la jan lili li awen. ona li ken mije li ken meli. lukin la ona li suli pi sike luka wan, taso ona li suli pi sike luka tu tu a. lawa ona li pakala. ken la ni li tan mama. ken la ni li kama tan monsuta, tan moku ala, tan awen ala. ona li pilin e nena ona e sijelo ona. ona li awen lon poka pi weka tan palisa. ona li pilin monsuta tan palisa ike. ona li pini e oko, taso ona li awen sona e ni: palisa li awen lon; lupa li awen pini; jan ala li kama. lupa li awen pini; jan ala li kama, taso tenpo pi mute lili la lupa li kalama li open; jan wan—anu jan mute—li lon. jan wan li ken kama li utala e jan lili. jan ante li awen weka li lukin taso e ona. poki moku en poki telo li kama sin. lupa li pini. lukin li weka. jan lon lupa li toki ala, taso tenpo pi pini mute la jan lili li lon ma ante. ni la ona li sona e suno e toki e mama ona. ona li ken toki. ona li toki e ni: "mi kama pona. o poki ala e mi. mi kama pona a!" jan ante li toki ala. tenpo pini la jan lili li kalama suli lon tenpo pimeja, taso tenpo ni la ona li kalama lili taso sama "m-mu" li kama toki lili. sijelo ona li lili li wawa ala. ona li moku e lili lon tenpo ale. ona li len ala. monsi ona li jaki tan ni: ona li awen lon jaki ona lon tenpo ale.
jan ale li sona e lon ona. jan ale pi kulupu Omela li sona. jan pi mute lili li tawa ona li lukin e ona; jan ante li sona taso e lon ona. ale li sona e wile pi lon ona. jan mute li sona e tan. jan mute li sona ala. taso jan ale li sona e ni: pilin pona, en ma tomo pona, en jan pona kulupu, en jan lili kulupu, en sona kulupu, en kasi moku kulupu, en sewi pona kin li wile e pilin ike ale pi jan lili ni.
jan li kama suli li ken sona e lon la jan suli li toki e ona. jan lili mute li lukin e jan lili anpa. taso tenpo pi mute lili la jan suli li kama kin, anu kama sin, li lukin e ona. tenpo ale la jan ni li pilin ike tan lukin. ona li pilin pakala li pilin jaki li pilin monsuta. ona li wile pali e ijo tawa jan lili. taso ona li ken ala. jan lili li tawa ma suno tan tomo ike li kama sin, li moku, li awen, la pona ona li lon. taso ni li kama la tenpo sama la pona ale li pakala li weka. ni li nasin lawa. jan li weka e pona ale pi kulupu Omela tawa ijo pona lili wan la pilin ike anpa li lon kulupu. ni li ken ala.
nasin lawa li wawa ale. jan li ken ala toki tawa jan lili.
tenpo mute la jan li tawa tomo ona li pilin ike mute. ona li lukin e jan lili e sona pi ijo ante tu. ona li ken awen pilin lon tenpo suno mute, lon tenpo sike mute. taso tenpo suli la ona li kama sona e ni: jan lili li ken ala kepeken pona. ona li ken pilin pona lili tan seli tan moku, taso ona li ken ala pilin mute. ona li kama pakala li ken ala sona e pilin pona lon. ona li awen monsuta la ona li ken ala kama monsuta ala. kin la tenpo kama la jan lili anpa li pakala tan weka poki, tan weka pimeja, tan weka jaki. jan li kama pilin ike ala li kama sona e nasin pona ike li pilin e lon ona. taso pilin ike jan, en pilin wile pona ona, en sona kama ona, li kama e pilin pona lon kulupu. pilin ona li sama ala jan lili li sama ala sona ala. jan li sona e ni: sama jan lili anpa la ona li pona ala. ona li sona e pilin. lon pi jan lili, en sona pi lon ona, li ken e pona pi tomo kulupu e sewi pi kalama musi e sona wawa kulupu. tan jan lili wan la jan li pona tawa jan lili ante. ona li sona e ni: jan lili ni li pilin ike ala lon tomo pimeja lete ona la jan lili ante li ken ala kalama musi tawa jan lon soweli lon tenpo musi pi seli suli.
tenpo ni la sina pilin ala pilin e ona? ona li ken anu seme? taso ijo wan li awen. ona li nasa mute.
tenpo pi mute lili la jan lili wan li lukin e jan lili li kama sin ala tawa tomo ona. tenpo pi mute lili lili la jan suli li toki ala li tawa tan tomo kin. jan ni li tawa nasin li tawa lon nasin lon ala poka pi jan ante. ona li awen tawa li tawa weka tan ma tomo Omela. ona li awen tawa. jan ale li tawa lon poka pi jan ala. tenpo pimeja li kama. jan tawa li wile tawa lon nasin pi ma tomo lili, lon poka pi tomo pi lupa jelo suno, tawa ma suli pimeja. wan la ona li tawa nena suli. ona li awen. ona li weka tan ma tomo Omela li tawa pimeja li kama sin ala. sona pi mi ale la ma wile ona li ken ala. mi ken ala toki e ona. taso lukin la ona li sona e wile tawa ona. jan pi weka tan ma tomo Omela li sona.
|
307
|
jan mani
| null |
[
"Bram Cools"
] | null |
2020-12-21
|
day
|
[
"music",
"original",
"indie music"
] | null |
CC BY-SA-NC 3.0
|
[
"https://soundcloud.com/bram-cools/mi-wile-e-ni"
] | null |
Music lyrics need transcription.
| null |
Part of album "Pandemic Lockdown Blues"
| |
308
|
waso li mu
| null |
[
"jan Ke Tami"
] | null |
2020-12-22
|
day
|
[
"music",
"christmas",
"carol"
] |
{
"title": "Щедрик",
"authors": [
"folk origin"
]
}
|
CC-BY-4.0
|
[
"https://www.youtube.com/watch?v=TugoqT5bwic",
"https://janketami.wordpress.com/2020/12/22/musi-kalama-shchedryk/"
] | null |
edited ending lyrics to match what is sung
| null | null |
musi tenpo pi sike sin.
waso lili li tawa lon
tomo pi jan tomo suli.
waso li mu ni tawa jan:
"jan tomo o, lukin e ni:
soweli li mute sina.
soweli li pona lukin.
sina esun e ona la,
sina kama jo e mani sin.
mani ni li kama mute.
tenpo kama la, pona li tawa sina li tawa tomo sina.
(tenpo kama la, pona li tawa tomo sina li tawa sina.)
ken la, jan olin li tawa sina.
ona li pona lukin mute."
musi tenpo pi sike sin.
waso lili li tawa lon
tomo pi jan tomo suli.
waso li mu, waso li mu.
|
309
|
kasi pi tenpo lete o
| null |
[
"jan Ke Tami"
] | null |
2020-12-23
|
day
|
[
"translation",
"music",
"lyrics",
"folk song",
"christmas",
"winter",
"carol"
] |
{
"title": "O Tannenbaum",
"authors": [
"folk origin",
"Melchior Franck",
"Ernst Anschütz"
]
}
|
CC BY 4.0
|
[
"https://janketami.wordpress.com/2020/12/23/musi-kalama-schneeflockchen-weisrockchen/",
"https://www.youtube.com/watch?v=K7ArP6vr3vo"
] | null | null | null | null |
kasi pi tenpo lete o,
laso sina li awen
laso li lon tenpo seli.
laso li lon tenpo lete.
kasi pi tenpo lete o,
kule sina li laso
|
310
|
ko walo telo lete
| null |
[
"jan Ke Tami"
] | null |
2020-12-23
|
day
|
[
"translation",
"music",
"lyrics",
"folk song",
"christmas",
"winter",
"carol"
] |
{
"title": "Schneeflöckchen Weißröckchen",
"authors": [
"Hedwig Haberkern"
]
}
|
CC BY 4.0
|
[
"https://janketami.wordpress.com/2020/12/23/musi-kalama-schneeflockchen-weisrockchen/",
"https://www.youtube.com/watch?v=BODg77IKqZw"
] | null | null | null | null |
ko walo telo lete
o kama anpa.
sina kama tan sewi.
nasin ni li suli.
o kama lon lupa.
sina sama mun wan.
sina sitelen walo.
ni li pona.
sina len walo mute
e kasi e ma.
tan ni la kasi lape.
lape ni li pona.
ko walo telo lete
o tawa ma mi.
mi ken pali e ko jan.
mi ken musi e ko.
|
311
|
ale lon mi
| null |
[
"kala pona Tonyu"
] | null |
2020-12-27
|
day
|
[
"original",
"music",
"lyrics",
"album track"
] | null | null |
[
"https://www.youtube.com/watch?v=aYo0X49vyJ8",
"https://www.youtube.com/watch?v=WLgLgCZ-Vo8",
"https://soundcloud.com/kala-pona/ale-lon-mi",
"https://open.spotify.com/track/4h31gOAHxrn0UqSEYEhpNL"
] | null |
Section headers are wrapped inside square brackets.
| null | null |
[musi #1]
o pake e ale ni
o kama tan lape e mi
tomo ni li sama moli suli
o weka e len lawa
o suno e nasin
pona tawa tenpo pona, sina
jan tu, pimeja tu li lon sewi...
[sike]
ilo kalama suli
li open mu e pilin moli
pilin li pakala, li apeja
li ale mi
tenpo pini ike
li awen lon insa mi
ona li monsuta, li alasa
e ale lon mi
ale lon mi
[musi #2]
ilo tenpo li tawa
ijo ale li tawa sama
mi taso li lon tenpo pini
suno li kama li weka
jan ale li weka sama
sona pini li sama kiwen moli
jan tu, kon tu li lon sewi
[sike]
ilo kalama suli
li open mu e pilin moli
pilin li pakala, li apeja
li ale mi
tenpo pini ike
li awen lon insa mi
ona li monsuta, li alasa
e ale lon mi
[ante]
o sona e ni
pilin mi li moli
tenpo poka li awen pimeja
tawa lukin
[sike]
ilo kalama suli
li open mu e pilin moli
kalama li lawa ala li utala
e ale mi
tenpo pini ike
li awen lon insa mi
ona li jasima, mi lukin weka
e ale lon mi
ale lon mi
|
312
|
luka sike
| null |
[
"kala pona Tonyu"
] | null |
2020-12-27
|
day
|
[
"original",
"music",
"lyrics",
"album track"
] | null | null |
[
"https://www.youtube.com/watch?v=oxrRY50fy5M",
"https://www.youtube.com/watch?v=ElSgWkww_Qo",
"https://soundcloud.com/kala-pona/luka-sike",
"https://open.spotify.com/track/485NBaEzTIG6FfPvtVKTV2"
] | null |
Section headers are wrapped inside square brackets.
| null | null |
[musi #1]
o pini e oko sina
ale li kama pona
o pilin monsuta ala
mi lon poka sina
tenpo pini li awen lon ala
o weka e sona sina
o pilin monsuta ala
mi lon poka sina
[kama sike]
ni li wile mi: sina ken pilin awen
lon luka sike mi
ni li wile mi: sina ken pilin pona
li ken lape pona
lon poka mi
[sike]
o lape pona
o pilin monsuta ala
pimeja li sona e mi
sina awen
o pilin monsuta ala
walo li olin e sina
[musi #2]
o pilin ike ala
ale li kama pona
o pilin monsuta ala
mi lon poka sina
o wile moli ala
o lukin: suno li kama
o pilin monsuta ala
mi o awen e sina
[kama sike]
ni li wile mi: sina ken pilin awen
lon luka sike mi
ni li wile mi: sina ken pilin pona
li ken lape pona
lon poka mi
[sike]
o lape pona
o pilin monsuta ala
pimeja li sona e mi
sina awen
o pilin monsuta ala
walo li olin e sina
o lape pona
lon tenpo kama la
mi awen lon poka sina
sina awen
monsuta li weka
o lape pona lon luka sike mi
|
Subsets and Splits
No community queries yet
The top public SQL queries from the community will appear here once available.